title: Rozsudok Súdneho dvora (druhá komora) z 20. januára 2005 vo veci C-27/02 (návrh na začatie prejudiciálneho konania podaný Oberlandesgericht Innsbruck): Petra Engler proti Janus Versand GmbH (Bruselský dohovor — Návrh na výklad článku 5 bodov 1 a 3, ako aj článku 13 prvého odseku bodu 3 — Právo spotrebiteľa, adresáta klamlivej reklamy, súdne vymáhať vyplatenie zdanlivo vyhranej ceny — Určenie — Žaloba vyplývajúca zo zmluvy v zmysle článku 13 prvého odseku bodu 3 alebo v zmysle článku 5 bodu 1, alebo vyplývajúca z nároku na náhradu škody z iného ako zmluvného vzťahu v zmysle jeho článku 5 bodu 3 — Podmienky)

text:
               5.3.2005

               SK

               Úradný vestník Európskej únie

               C 57/2

      ROZSUDOK SÚDNEHO DVORA

   (druhá komora)
   z 20. januára 2005
   vo veci C-27/02 (návrh na začatie prejudiciálneho konania podaný Oberlandesgericht Innsbruck): Petra Engler proti Janus Versand GmbH (1)

   (Bruselský dohovor - Návrh na výklad článku 5 bodov 1 a 3, ako aj článku 13 prvého odseku bodu 3 - Právo spotrebiteľa, adresáta klamlivej reklamy, súdne vymáhať vyplatenie zdanlivo vyhranej ceny - Určenie - Žaloba vyplývajúca zo zmluvy v zmysle článku 13 prvého odseku bodu 3 alebo v zmysle článku 5 bodu 1, alebo vyplývajúca z nároku na náhradu škody z iného ako zmluvného vzťahu v zmysle jeho článku 5 bodu 3 - Podmienky)
   (2005/C 57/03)
   Jazyk konania: nemčina
   Vo veci C-27/02, predmetom ktorej je návrh na začatie prejudiciálneho konania podľa Protokolu z 3. júna 1971 o výklade podávanom Súdnym dvorom Dohovoru o súdnej právomoci a výkone rozsudkov v občianskych a obchodných veciach podaný rozhodnutím Oberlandesgericht Innsbruck (Rakúsko) zo 14. januára 2002 a doručený Súdnemu dvoru 31. januára 2002, ktorý súvisí s konaním: Petra Engler proti Janus Versand GmbH, Súdny dvor (druhá komora), v zložení: predseda druhej komory C. W. A. Timmermans, sudcovia C. Gulmann a R. Schintgen (spravodajca), generálny advokát: F. G. Jacobs, tajomník: M.-F. Contet, hlavná referentka, vyhlásil dňa 20. januára 2005 rozsudok, ktorého výrok znie:
   Princípy právomoci uvedené v Dohovore o súdnej právomoci a výkone rozsudkov v občianskych a obchodných veciach z 27. septembra 1968 v znení zmien vykonaných dohovorom o pristúpení Dánskeho kráľovstva, Írska a Spojeného kráľovstva Veľkej Británie a Severného Írska z 9. októbra 1978, dohovorom o pristúpení Helénskej republiky z 25. októbra 1982, dohovorom o pristúpení Španielskeho kráľovstva a Portugalskej republiky z 26. mája 1989 a dohovorom o pristúpení Rakúskej republiky, Fínskej republiky a Švédskeho kráľovstva z 29. novembra 1996 sa vykladajú týmto spôsobom:

               —

               žaloba, ktorou sa spotrebiteľ domáha podľa práva zmluvného štátu, v ktorom má bydlisko, vyplatenia zdanlivo ním vyhranej ceny od spoločnosti zaoberajúcej sa predajom na dobierku so sídlom v inom zmluvnom štáte, vyplýva zo zmluvy, v zmysle článku 5 bodu 1 tohto dohovoru, za podmienky, že táto spoločnosť s cieľom podnietiť spotrebiteľa na uzavretie zmluvy mu adresovala na meno určenú zásielku, ktorá mohla vzbudiť dojem, že mu bude priznaná cena, ak tento zašle „platobnú poukážku“ priloženú v zásielke späť, a ak na druhej strane bude tento spotrebiteľ súhlasiť s podmienkami stanovenými predajcom a naozaj požiada o vyplatenie sľúbenej výhry,

               —

               naopak, ak táto zásielka okrem toho obsahuje reklamný katalóg tovarov tejto spoločnosti spolu s formulárom „nezáväznej testovacej objednávky“, dvojaká okolnosť, že priznanie tejto ceny nie je podmienené objednaním tovaru a že spotrebiteľ naozaj nedal takúto objednávku, nemá vplyv na vyššie uvedený výklad.

      (1)  Ú. v. ES C 109, 04.05.2002


title: Vec T-71/15: Rozsudok Všeobecného súdu zo 16. februára 2017 – Jaguar Land Rover/EUIPO – Nissan Jidosha (Land Glider) („Ochranná známka Európskej únie — Námietkové konanie — Prihláška slovnej ochrannej známky Európskej únie Land Glider — Skoršie ochranné známky Európskej únie a skoršie národné slovné a obrazové ochranné známky LAND ROVER — Relatívny dôvod zamietnutia — Článok 8 ods. 5 nariadenia (ES) č. 207/2009“)

text:
               3.4.2017

               SK

               Úradný vestník Európskej únie

               C 104/44

         Rozsudok Všeobecného súdu zo 16. februára 2017 – Jaguar Land Rover/EUIPO – Nissan Jidosha (Land Glider)
   (Vec T-71/15) (1)

   ((„Ochranná známka Európskej únie - Námietkové konanie - Prihláška slovnej ochrannej známky Európskej únie Land Glider - Skoršie ochranné známky Európskej únie a skoršie národné slovné a obrazové ochranné známky LAND ROVER - Relatívny dôvod zamietnutia - Článok 8 ods. 5 nariadenia (ES) č. 207/2009“))
   (2017/C 104/62)
   Jazyk konania: angličtina

      Účastníci konania

      Žalobkyňa: Jaguar Land Rover Ltd (Coventry, Spojené kráľovstvo) (v zastúpení: R. Ingerl, advokát)

      Žalovaný: Úrad Európskej únie pre duševné vlastníctvo (v zastúpení: J. Garrido Otaola, splnomocnený zástupca)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Nissan Jidosha KK (Jokohama, Japonsko) (v zastúpení: A. Franke, advokát)

      Predmet veci

   Žaloba podaná proti rozhodnutiu štvrtého odvolacieho senátu EUIPO z 9. decembra 2014 (vec R 1415/2013-4) týkajúcemu sa námietkového konania medzi spoločnosťami Jaguar Land Rover a Nissan Jidosha

      Výrok rozsudku

               1.

               Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 9. decembra 2014 (vec R 1415/2013-4) sa zrušuje.

               2.

               EUIPO znáša vlastné trovy konania a je povinný nahradiť trovy konania, ktoré vynaložila spoločnosť Jaguar Land Rover Ltd.

               3.

               Spoločnosť Nissan Jidosha KK znáša vlastné trovy konania.

      (1)  Ú. v. EÚ C 118, 13.4.2015.


title: Rozsudok Súdneho dvora (šiesta komora) zo 16. júna 2005 vo veci C-191/04: Komisia Európskych spoločenstiev proti Francúzskej republike (Nesplnenie povinnosti členským štátom — Znečistenie a škodlivosť — Čistenie komunálnych odpadových vôd — Smernica 91/271/EHS)

text:
               6.8.2005

               SK

               Úradný vestník Európskej únie

               C 193/7

      ROZSUDOK SÚDNEHO DVORA

   (šiesta komora)
   zo 16. júna 2005
   vo veci C-191/04: Komisia Európskych spoločenstiev proti Francúzskej republike (1)

   (Nesplnenie povinnosti členským štátom - Znečistenie a škodlivosť - Čistenie komunálnych odpadových vôd - Smernica 91/271/EHS)
   (2005/C 193/11)
   Jazyk konania: francúzština
   Vo veci C-191/04, Komisia Európskych spoločenstiev (splnomocnení zástupcovia: A. Bordes a G. Valero Jordana) proti Francúzskej republike (splnomocnení zástupcovia: G. de Bergues a C. Jurgensen-Mercier), ktorej predmetom je žaloba o nesplnenie povinnosti podľa článku 226 ES, podaná 23. apríla 2004, Súdny dvor (šiesta komora), v zložení: predseda šiestej komory A. Borg Barthet (spravodajca), sudcovia A. La Pergola a A. Ó Caoimh, generálna advokátka: J. Kokott, tajomník: R. Grass, vyhlásil 16. júna 2005 rozsudok, ktorého výrok znie:

               1.

               Francúzska republika si tým, že neoznámila Komisii Európskych spoločenstiev informácie, ktoré mali príslušné orgány alebo subjekty zhromaždiť k 31. decembru 1999 v rámci monitoringu vypúšťania a zvyškových kalov zavedeného článkom 15 smernice Rady 91/271/EHS z 21. mája 1991 o čistení komunálnych odpadových vôd, pokiaľ ide o aglomerácie, ktorých sa týka lehota 31. decembra 1998, a to do šiestich mesiacov od žiadosti, ktorá sa jej predložila 18. decembra 2000, nesplnila svoje povinnosti podľa článku 15 ods. 4 tejto smernice.

               2.

               Francúzska republika je povinná nahradiť trovy konania.

      (1)  Ú. v. EÚ C 156, 12.6.2004.


title: Vec C-83/08: Návrh na začatie prejudiciálneho konania, ktorý podal Thüringer Finanzgericht, Gotha (Nemecko) 25. februára 2008 – Glückauf Brauerei GmbH/Hauptzollamt Erfurt

text:
               24.5.2008

               SK

               Úradný vestník Európskej únie

               C 128/21

         Návrh na začatie prejudiciálneho konania, ktorý podal Thüringer Finanzgericht, Gotha (Nemecko) 25. februára 2008 – Glückauf Brauerei GmbH/Hauptzollamt Erfurt
   (Vec C-83/08)
   (2008/C 128/35)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Thüringer Finanzgericht, Gotha
   Účastníci konania pred vnútroštátnym súdom

      Žalobkyňa: Glückauf Brauerei GmbH

      Žalovaný: Hauptzollamt Erfurt
   Prejudiciálna otázka
   Je treba vykladať znaky právnej a hospodárskej nezávislosti podľa článku 4 ods. 1 smernice Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (1) so zreteľom na odôvodnenia smernice v tom zmysle, že hospodársku nezávislosť pivovarov, ktoré sú inak právne nezávislé, je možné akceptovať iba vtedy, keď príslušné pivovary vystupujú na trhu ako navzájom nezávislí konkurenti, alebo postačuje už faktická možnosť ovplyvňovania hospodárskej činnosti pivovarov na to, aby už nebolo splnené kritérium nezávislosti?

      (1)  Ú. v. ES L 316, s. 21; Mim. vyd. 09/001, s. 206.


title: Vec C-270/10: Rozsudok Súdneho dvora (piata komora) z  28. júla 2011 (návrh na začatie prejudiciálneho konania, ktorý podal Korkein hallinto-oikeus — Fínsko) — konanie začaté na návrh Lotta Gistö (Protokol o výsadách a imunitách Európskych spoločenstiev — Článok 14 prvý odsek — Stanovenie daňového domicilu manžela úradníka Únie — Vnútroštátna právna úprava stanovujúca pravidlo, podľa ktorého dotknutá osoba, ktorá mala bydlisko počas troch rokov v cudzine, sa už nepovažuje za osobu s bydliskom v tejto krajine a už nepodlieha úplnému zdaneniu)

text:
               8.10.2011

               SK

               Úradný vestník Európskej únie

               C 298/8

         Rozsudok Súdneho dvora (piata komora) z 28. júla 2011 (návrh na začatie prejudiciálneho konania, ktorý podal Korkein hallinto-oikeus — Fínsko) — konanie začaté na návrh Lotta Gistö
   (Vec C-270/10) (1)

   (Protokol o výsadách a imunitách Európskych spoločenstiev - Článok 14 prvý odsek - Stanovenie daňového domicilu manžela úradníka Únie - Vnútroštátna právna úprava stanovujúca pravidlo, podľa ktorého dotknutá osoba, ktorá mala bydlisko počas troch rokov v cudzine, sa už nepovažuje za osobu s bydliskom v tejto krajine a už nepodlieha úplnému zdaneniu)
   2011/C 298/13
   Jazyk konania: fínčina

      Vnútroštátny súd, ktorý podal návrh na začatie prejudiciálneho konania

   Korkein hallinto-oikeus

      Účastníci konania pred vnútroštátnym súdom

      Žalobkyňa: Lotta Gistö

      Predmet veci

   Návrh na začatie prejudiciálneho konania — Korkein hallinto-oikeus — Výklad článku 14 (teraz článku 13) Protokolu o výsadách a imunitách Európskej únie — Určenie bydliska úradníkov Európskej únie a ich manželských partnerov na daňové účely, pokiaľ nevykonávajú vlastnú zárobkovú činnosť v členskom štáte pôvodu — Vnútroštátna právna úprava stanovujúca pre štátnych príslušníkov pravidlo, podľa ktorého po uplynutí troch rokov od skončenia roka, v priebehu ktorého štátny príslušník opustil krajinu, sa tento už nepovažuje za rezidenta v krajine a teda nepodlieha neobmedzenej daňovej povinnosti, pokiaľ ide o jeho príjmy

      Výrok rozsudku

   Článok 14 prvý odsek Protokolu o výsadách a imunitách Európskych spoločenstiev, pôvodne pripojeného k Zmluve o vytvorení spoločnej Rady a spoločnej Komisie Európskych spoločenstiev, neskôr na základe Amsterdamskej zmluvy k Zmluve ES, sa musí vykladať v tom zmysle, že v prípade manžela osoby, ktorá výlučne z dôvodu vstupu do služby Európskej únie zriadi svoje bydlisko na území iného členského štátu, ako je členský štát, v ktorom bol jeho daňový domicil v čase vstupu tejto osoby do služby Únie, platí, že si zachoval svoj daňový domicil v tomto poslednom uvedenom členskom štáte, ak sám nevykonáva nijakú profesijnú činnosť.

      (1)  Ú. v. EÚ C 221, 14.8.2010.


title: Vec T-504/12: Rozsudok Všeobecného súdu z  12. novembra 2014 – Murnauer Markenvertrieb/ÚHVT (NOTFALL CREME) ( „Ochranná známka Spoločenstva — Prihláška obrazovej ochrannej známky Spoločenstva NOTFALL CREME — Absolútne dôvody zamietnutia — Opisný charakter — Nedostatok rozlišovacej spôsobilosti — Článok 7 ods. 1 písm. b) a c) nariadenia (ES) č. 207/2009 — Rovnosť zaobchádzania“ )

text:
               22.12.2014

               SK

               Úradný vestník Európskej únie

               C 462/22

         Rozsudok Všeobecného súdu z 12. novembra 2014 – Murnauer Markenvertrieb/ÚHVT (NOTFALL CREME)
   (Vec T-504/12) (1)

   ((„Ochranná známka Spoločenstva - Prihláška obrazovej ochrannej známky Spoločenstva NOTFALL CREME - Absolútne dôvody zamietnutia - Opisný charakter - Nedostatok rozlišovacej spôsobilosti - Článok 7 ods. 1 písm. b) a c) nariadenia (ES) č. 207/2009 - Rovnosť zaobchádzania“))
   (2014/C 462/33)
   Jazyk konania: nemčina

      Účastníci konania

      Žalobkyňa: Murnauer Markenvertrieb GmbH (Egelsbach, Nemecko) (v zastúpení: F. Traub a H. Daniel, avocats)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Poch, splnomocnený zástupca)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 20. septembra 2012 (vec R 271/2012-4), ktoré sa týkalo prihlášky obrazového označenia NOTFALL CREME ako ochrannej známky Spoločenstva

      Výrok rozsudku

               1.

               Žaloba sa zamieta.

               2.

               Murnauer Markenvertrieb GmbH znáša svoje vlastné trovy konania a je povinná nahradiť trovy konania, ktoré vznikli Úradu pre harmonizáciu vnútorného trhu (ochranné známky a vzory) (ÚHVT).

      (1)  Ú. v. EÚ C 26, 26.1.2013.


title: Vec C-221/05: Návrh na začatie prejudiciálneho konania podaný uznesením Supreme Court (Írsko) z 11. mája 2005, ktorý súvisí s konaním: Sam McCauley Chemists (Blackpool) Ltd a Mark Sadja proti Pharmaceutical Society of Ireland, Minister for Health and Children, Írsko a Attorney General

text:
               6.8.2005

               SK

               Úradný vestník Európskej únie

               C 193/12

         Návrh na začatie prejudiciálneho konania podaný uznesením Supreme Court (Írsko) z 11. mája 2005, ktorý súvisí s konaním: Sam McCauley Chemists (Blackpool) Ltd a Mark Sadja proti Pharmaceutical Society of Ireland, Minister for Health and Children, Írsko a Attorney General
   (Vec C-221/05)
   (2005/C 193/20)
   Jazyk konania: angličtina
   Supreme Court (Írsko) podal uznesením z 11. mája 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Sam McCauley Chemists (Blackpool) Ltd a Mark Sadja proti Pharmaceutical Society of Ireland, Minister for Health and Children, Írsko a Attorney General a bol doručený kancelárii Súdneho dvora 19. mája 2005.
   Supreme Court žiada Súdny dvor, aby rozhodol o nasledujúcich otázkach:
   Ukladá článok 2 smernice Rady 85/433/EHS zo 16. septembra 1985 o vzájomnom uznávaní diplomov, osvedčení a iných dokladov o formálnych kvalifikáciách farmaceutov vrátane opatrení na uľahčenie účinného uplatňovania práva usadiť sa pre určité farmaceutické činnosti (1)

               a)

               výlučnú povinnosť, ktorá spočíva v tom, že členský štát je povinný uznať kvalifikácie uvedené v článku 2.1 smernice, s výnimkou ich uznania v súvislosti s otváraním nových lekární, tak ako sú definované v článku 2.2, alebo

               b)

               konkrétnu povinnosť členského štátu uznať kvalifikácie uvedené v článku 2.1, ale okrem toho umožňuje členskému štátu konať podľa vlastného uváženia v otázke rozšírenia takéhoto uznania na osoby, ktoré majú takéto kvalifikácie v súvislosti s otvorením nových lekární pre verejnosť, tak ako je to definované v článku 2.2?

      (1)  Ú. v. ES L 24.9.1985, s. 37


title: Vec C-112/09 P: Odvolanie podané 24. marca 2009 : Sociedad General de Autores y Editores (SGAE) proti uzneseniu Súdu prvého stupňa (siedma komora) z  13. januára 2009 vo veci T-456/08, Sociedad General de Autores y Editores de España/Komisia Európskych spoločenstiev

text:
               13.3.2010

               SK

               Úradný vestník Európskej únie

               C 63/19

         Odvolanie podané 24. marca 2009: Sociedad General de Autores y Editores (SGAE) proti uzneseniu Súdu prvého stupňa (siedma komora) z 13. januára 2009 vo veci T-456/08, Sociedad General de Autores y Editores de España/Komisia Európskych spoločenstiev
   (Vec C-112/09 P)
   2010/C 63/30
   Jazyk konania: španielčina

      Účastníci konania

      Odvolateľka: Sociedad General de Autores y Editotes (SGAE) (v zastúpení: R. Allendesalazar Corcho a R. Vallina Hoset, abogados)

      Ďalší účastník konania: Európska komisia
   Uznesením zo 14. januára 2010 Súdny dvor (ôsma komora) zamietol odvolanie.


title: Vec T-46/05: Rozsudok Súdu prvého stupňa z  30. januára 2008 – Komisia/Environmental Management Consultants ( Arbitrážna doložka — Vrátenie preddavkov — Úroky z omeškania — Rozsudok pre zmeškanie )

text:
               8.3.2008

               SK

               Úradný vestník Európskej únie

               C 64/34

         Rozsudok Súdu prvého stupňa z 30. januára 2008 – Komisia/Environmental Management Consultants
   (Vec T-46/05) (1)

   („Arbitrážna doložka - Vrátenie preddavkov - Úroky z omeškania - Rozsudok pre zmeškanie“)
   (2008/C 64/54)
   Jazyk konania: gréčtina
   Účastníci konania

      Žalobkyňa: Komisia Európskych spoločenstiev (v zastúpení: D. Triantafyllou, splnomocnený zástupca, za právnej pomoci N. Korogiannakis, advokát)

      Žalovaný: Environmental Management Consultants (Nikózia, Cyprus)
   Predmet veci
   Žaloba podaná Komisiou podľa článku 238 ES na účely získania náhrady sumy 31 965,28 eur, ktorá boli zaplatená v rámci vykonania zmluvy IC18-CT98-0273, zvýšená o zákonné úroky
   Výrok rozsudku

               1.

               Environmental Management Consultants Ltd je povinný zaplatiť Komisii sumu 31 965,28 eur zvýšenú o úroky:

                           —

                           vo výške 9,26 % ročne od 1. do 31. augusta 2001,

                           —

                           vo výške 8,62 % ročne od 1. septembra do 31. decembra 2001,

                           —

                           vo výške 10,57 % ročne od 1. januára do 30. júna 2002,

                           —

                           vo výške 10,47 % ročne od 1. júla do 31. decembra 2002,

                           —

                           vo výške 9,97 % ročne od 1. januára do 30. júna 2003,

                           —

                           vo výške 9,22 % ročne do 1. júla do 31. decembra 2003,

                           —

                           vo výške 9,14 % ročne od 1. januára do 30. júna 2004,

                           —

                           vo výške 9,13 % ročne od 1. júla do 31. decembra 2004,

                           —

                           vo výške 9,21 % ročne od 1. januára do 31. januára 2005,

                           —

                           v zákonnej výške stanovenej podľa § 288 Bürgerliches Gesetzbuch (nemeckého občianskeho zákonníka), pričom táto sadzba nesmie prevyšovať 9,21 % ročne od 1. februára 2005 do úplného splatenia dlhu.

               2.

               Environmental Management Consultants je povinný nahradiť trovy konania.

      (1)  Ú. v. EÚ C 108, 6.5.2006.


title: Vec T-199/13: Žaloba podaná 8. apríla 2013 — DTM Ricambi/ÚHVT — Star (STAR)

text:
               1.6.2013

               SK

               Úradný vestník Európskej únie

               C 156/51

         Žaloba podaná 8. apríla 2013 — DTM Ricambi/ÚHVT — Star (STAR)
   (Vec T-199/13)
   2013/C 156/94
   Jazyk, v ktorom bola podaná žaloba: taliančina

      Účastníci konania

      Žalobkyňa: DTM Ricambi Srl (Bologne, Taliansko) (v zastúpení: V. Catelli, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Star SpA (Lodi, Taliansko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie prvého odvolacieho senátu z 24. januára 2013 vo veci R 124/2012-1 a vyhovel zápisu ochrannej známky Spoločenstva „STAR“ podanej pod č. 5878038 pre triedy 7, 9 a 12,

               —

               zaviazal Star na náhradu jeho vlastných trov konania a trov konania žalobkyne vrátane konaní pred námietkovým oddelením a odvolacím senátom ÚHVT.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: obrazová ochranná známka so slovným prvkom „STAR“ pre tovary v triedach 7, 9 a 12.

      Majiteľ ochrannej známky alebo označenia namietaných v námietkovom konaní: Star.

      Namietaná ochranná známka alebo označenie: obrazová ochranná známka Spoločenstva so slovným prvkom „STAR“ pre tovary v triede 39, národné a medzinárodné obrazové ochranné známky so slovnými prvkami „STAR LODI“ pre tovary a služby v triedach 12, 38, 39 a 42.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby:

               —

               nedostatok nebezpečenstva zámeny,

               —

               znehodnotenie skoršej známky.


title: Vec T-682/14: Žaloba podaná 19. septembra 2014 – Mylan Laboratories a Mylan/Komisia

text:
               1.12.2014

               SK

               Úradný vestník Európskej únie

               C 431/32

         Žaloba podaná 19. septembra 2014 – Mylan Laboratories a Mylan/Komisia
   (Vec T-682/14)
   (2014/C 431/55)
   Jazyk konania: angličtina

      Účastníci konania

      Žalobkyne: Mylan Laboratories Ltd (Hyderabad, India) a Mylan, Inc. (Canonsburg, Spojené štáty) (v zastúpení: S. Kon, C. Firth a C. Humpe, solicitors)

      Žalovaná: Európska komisia

      Návrhy

   Žalobkyne navrhujú, aby Všeobecný súd:

               —

               zrušil články 2, 7 a 8 rozhodnutia Komisie C (2014) 4955 final z 9. júla 2014 vo veci AT.39612 Perindopril (Servier) v rozsahu, v akom sa týkajú žalobkýň, alebo

               —

               subsidiárne zrušil článok 7 rozhodnutia Komisie C (2014) 4955 final z 9. júla 2014 vo veci AT.39612 Perindopril (Servier) v rozsahu, v akom ukladá žalobkyniam pokutu, alebo

               —

               subsidiárnejšie znížil pokutu uloženú žalobkyniam podľa článku 7 rozhodnutia Komisie C (2014) 4955 final z 9. júla 2014 vo veci AT.39612 Perindopril (Servier), alebo

               —

               nakoniec subsidiárne zrušil články 2, 7 a 8 rozhodnutia Komisie C (2014) 4955 final z 9. júla 2014 vo veci AT.39612 Perindopril (Servier) v rozsahu, v akom sa týkajú spoločnosti Mylan Inc.,

               —

               zaviazal Komisiu na náhradu trov konania, ktoré vznikli žalobkyniam.

      Dôvody a hlavné tvrdenia

   Na podporu svojej žaloby žalobkyne uvádzajú osem žalobných dôvodov.

               1.

               Prvý žalobný dôvod je založený na skutočnosti, že sporné rozhodnutie obsahuje skutkové nepresnosti a zjavne nesprávne posúdenie analýz relevantného skutkového, právneho a ekonomického kontextu, do ktorého spadá dohoda o vysporiadaní týkajúca sa patentu medzi spoločnosťami Mylan Laboratories (predtým Matrix Laboratories) a Servier.

               2.

               Druhý žalobný dôvod je založený na skutočnosti, že sporné rozhodnutie je z právneho a skutkového hľadiska chybné v zistení, že spoločnosť Matrix bola potencionálnym konkurentom spoločnosti Servier.

               3.

               Tretí žalobný dôvod je založený na skutočnosti, že sporné rozhodnutie z právneho hľadiska dostatočne nepreukázalo, že cieľom dohody o vysporiadaní týkajúcej sa patentu je obmedziť hospodársku súťaž v rozpore s článkom 101 ZFEÚ.

               4.

               Štvrtý žalobný dôvod je založený na skutočnosti, že sporné rozhodnutie z právneho hľadiska dostatočne nepreukázalo, že dohoda o vysporiadaní týkajúca sa patentu obmedzuje hospodársku súťaž v rozpore s článkom 101 ZFEÚ.

               5.

               Piaty žalobný dôvod je založený subsidiárne na skutočnosti, že Komisia uložením pokuty žalobkyniam porušila článok 23 nariadenia č. 1/2003 (1), ako aj zásady proporcionality, nullum crimen nulla poena sine lege a právnej istoty.

               6.

               Šiesty žalobný dôvod je založený subsidiárnejšie na skutočnosti, že Komisia uložila pokutu, ktorá je vo vzťahu k závažnosti údajného porušenia zjavne neprimeraná.

               7.

               Siedmy žalobný dôvod je založený na skutočnosti, že Komisia porušila procesné právo spoločnosti Mylan Inc. na obhajobu, keď v spornom rozhodnutí zmenila, bez doplňujúceho oznámenia námietok, domnienku o zodpovednosti spoločnosti Mylan Inc., ktorá sa odlišuje od domnienky, na základe ktorej bola určená predbežná zodpovednosť v oznámení námietok.

               8.

               Ôsmy žalobný dôvod je založený na skutočnosti, že Komisia i) porušila zásadu osobnej zodpovednosti a prezumpcie neviny, keď považovala spoločnosť Mylan Inc. za zodpovednú za údajné porušenie spoločnosti Matrix, a ii) dopustila sa zjavne nesprávneho posúdenia pri zistení, že spoločnosť Mylan Inc. mala počas relevantného obdobia rozhodujúci vplyv na konanie spoločnosti Matrix.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch [101 ZFEÚ] a [102 ZFEÚ] (Ú. v. ES L 1, s. 1; Mim. vyd. 08/002, s. 205).


title: Rozsudok Súdneho dvora (prvá komora) z 9. septembra 2004 vo veci C-72/03 (návrh na začatie konania o prejudiciálnej otázke podananý Commissione tributaria provinciale di Massa): Carbonati Apuani Srl proti Comune di Carrara (Poplatky s rovnakým účinkom ako clo — Poplatok z mramoru vyťaženého na území obce z dôvodu jeho prepravy mimo územia obce)

text:
               23.10.2004

               SK

               Úradný vestník Európskej únie

               C 262/9

      ROZSUDOK SÚDNEHO DVORA

   (prvá komora)
   z 9. septembra 2004
   vo veci C-72/03 (návrh na začatie konania o prejudiciálnej otázke podananý Commissione tributaria provinciale di Massa): Carbonati Apuani Srl proti Comune di Carrara (1)

   (Poplatky s rovnakým účinkom ako clo - Poplatok z mramoru vyťaženého na území obce z dôvodu jeho prepravy mimo územia obce)
   (2004/C 262/18)
   Jazyk konania: taliančina
   Vo veci C-72/03, predmetom ktorej je návrh podaný dňa 18. februára 2003 Súdnemu dvoru v súlade s článkom 234 ES rozhodnutím Commissione tributaria provinciale di Massa Carrara (Taliansko) zo dňa 11. decembra 2002 na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Carbonati Apuani Srl a Comune di Carrara, Súdny dvor (prvá komora), v zložení: predseda komory P. Jann (spravodajca), sudcovia: A. Rosas, S. von Bahr, R. Silva de Lapuerta a K. Lenaerts (spravodajca), generálny advokát: L. Poiares Maduro, tajomník: L. Hewlett, hlavný referent, vyhlásil dňa 9. septembra 2004 rozsudok, ktorého výrok znie:

               1.

               Poplatok vyrubený proporcionálne podľa váhy tovaru a len v jednej obci členského štátu, vzťahujúci sa na jeden druh tovaru prepravovaného mimo územia obce, bez ohľadu na skutočnosť, že sa vyrubuje aj pri tovare, ktorého konečné miesto určenia sa nachádza v rámci príslušného členského štátu, je poplatkom s rovnakým účinkom ako vývozné clo v zmysle článku 23 ES.

               2.

               Na článok 23 ES sa nemožno odvolávať v súvislosti so žiadosťou o vrátenie poplatku z mramoru vyrubeného pred 16. júlom 1992, s výnimkou žalobcov, ktorí pred týmto dňom podali žalobu na súd alebo obdobnú sťažnosť.

      (1)  Ú. v. EÚ C 83 z 5.4.2003


title: Vec C-368/10: Rozsudok Súdneho dvora (tretia komora) z  10. mája 2012 — Európska komisia/Holandské kráľovstvo (Nesplnenie povinnosti členským štátom — Smernica 2004/18/ES — Postupy zadávania verejných zákaziek na práce, verejných zákaziek na dodávku tovaru a verejných zákaziek na služby — Verejné obstarávanie na dodanie, inštaláciu a údržbu prístrojov na distribúciu teplých nápojov a dodanie čaju, kávy a ostatných prísad — Článok 23 ods. 6 a 8 — Technické špecifikácie — Článok 26 — Podmienky plnenia zákazky — Článok 53 ods. 1 — Zadávacie kritériá pre zákazky — Ekonomicky najvýhodnejšia ponuka — Výrobky pochádzajúce z ekologického poľnohospodárstva a spravodlivého obchodu — Používanie značiek v rámci formulácie technických špecifikácií a zadávacích kritérií — Článok 39 ods. 2 — Pojem „doplňujúce informácie“ — Článok 2 — Zásady verejného obstarávania — Zásada transparentnosti — Článok 44 ods. 2 a článok 48 — Preskúmanie vhodnosti a výber uchádzačov — Minimálna úroveň technickej alebo odbornej spôsobilosti — Dodržanie „kritérií udržateľnosti nákupov a spoločensky zodpovedného správania podnikov“ )

text:
               30.6.2012

               SK

               Úradný vestník Európskej únie

               C 194/3

         Rozsudok Súdneho dvora (tretia komora) z 10. mája 2012 — Európska komisia/Holandské kráľovstvo
   (Vec C-368/10) (1)

   (Nesplnenie povinnosti členským štátom - Smernica 2004/18/ES - Postupy zadávania verejných zákaziek na práce, verejných zákaziek na dodávku tovaru a verejných zákaziek na služby - Verejné obstarávanie na dodanie, inštaláciu a údržbu prístrojov na distribúciu teplých nápojov a dodanie čaju, kávy a ostatných prísad - Článok 23 ods. 6 a 8 - Technické špecifikácie - Článok 26 - Podmienky plnenia zákazky - Článok 53 ods. 1 - Zadávacie kritériá pre zákazky - Ekonomicky najvýhodnejšia ponuka - Výrobky pochádzajúce z ekologického poľnohospodárstva a spravodlivého obchodu - Používanie značiek v rámci formulácie technických špecifikácií a zadávacích kritérií - Článok 39 ods. 2 - Pojem „doplňujúce informácie“ - Článok 2 - Zásady verejného obstarávania - Zásada transparentnosti - Článok 44 ods. 2 a článok 48 - Preskúmanie vhodnosti a výber uchádzačov - Minimálna úroveň technickej alebo odbornej spôsobilosti - Dodržanie „kritérií udržateľnosti nákupov a spoločensky zodpovedného správania podnikov“)
   2012/C 194/04
   Jazyk konania: holandčina

      Účastníci konania

      Žalobkyňa: Európska komisia (v zastúpení: C. Zadra a F. Wilman, splnomocnení zástupcovia)

      Žalovaný: Holandské kráľovstvo (v zastúpení: C. Wissels a M. de Ree, splnomocnení zástupcovia)

      Predmet veci

   Porušenie povinnosti členským štátom — Porušenie článku 2, článku 23 ods. 6 a 8, článku 44 ods. 2, článku 48 ods. 1 a 2 a článku 53 ods. 1 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132) — Zásady zadávania verejných zákaziek — Technické špecifikácie — Overenie schopnosti a výber účastníkov, pridelenie zákaziek — Technické alebo profesionálne kapacity — Kritériá pridelenia zákaziek — Dodávka a údržba kávových automatov

      Výrok rozsudku

               1.

               Holandské kráľovstvo si tým, že v rámci zadávania verejnej zákazky na dodanie a obhospodarovanie kávových automatov, ktorá bola predmetom oznámenia uverejneného v Úradnom vestníku Európskej únie 16. augusta 2008, provincia Noord-Holland:

                           —

                           stanovila technickú špecifikáciu nezlučiteľnú s článkom 23 ods. 6 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, zmenenej a doplnenej nariadením Komisie (ES) č. 1422/2007 zo 4. decembra 2007, keďže vyžadovala, aby niektoré dodávané výrobky boli označené vymedzenou environmentálnou značkou, namiesto toho, aby použila podrobné špecifikácie,

                           —

                           stanovila zadávacie kritériá nezlučiteľné s článkom 53 ods. 1 písm. a) uvedenej smernice, keďže stanovila, že skutočnosť, že niektoré dodávané výrobky sú označené vymedzenými značkami, má viesť k udeleniu určitého počtu bodov v rámci výberu ekonomicky najvýhodnejšej ponuky bez toho, aby vymenovala kritériá, na ktorých sa tieto značky zakladajú, a ani nepovolila, aby mohlo byť akýmkoľvek vhodným spôsobom preukázané, že výrobok tieto kritériá spĺňa,

                           —

                           stanovila minimálnu úroveň technickej spôsobilosti, ktorú nepovoľuje článok 44 ods. 2 a článok 48 tej istej smernice, keďže stanovila ako kritériá spôsobilosti a minimálnej úrovne spôsobilosti v súťažných podkladoch uplatniteľných v rámci uvedenej zákazky podmienku, podľa ktorej uchádzači musia dodržiavať „kritériá udržateľnosti nákupov a spoločensky zodpovedného správania podnikov“ a uviesť, ako tieto kritériá dodržujú a „prispieva[jú] k udržateľnosti trhu s kávou a k výrobe kávy, ktorá je zodpovedná z hľadiska environmentálno-technického, sociálneho a hospodárskeho“, a

                           —

                           prijala ustanovenie, ktoré je v rozpore s povinnosťou transparentnosti stanovenou v článku 2 tej istej smernice, keďže stanovila podmienku, podľa ktorej uchádzači musia dodržiavať „kritériá udržateľnosti nákupov a spoločensky zodpovedného správania podnikov“ a uviesť, ako tieto kritériá dodržujú a „prispieva[jú] k udržateľnosti trhu s kávou a k výrobe kávy, ktorá je zodpovedná z hľadiska environmentálno-technického, sociálneho a hospodárskeho“,

                     nesplnilo povinnosti, ktoré mu vyplývajú z vyššie uvedených ustanovení.

               2.

               V zostávajúcej časti sa žaloba zamieta.

               3.

               Holandské kráľovstvo je povinné nahradiť trovy konania.

      (1)  Ú. v. EÚ C 328, 4.12.2010.


title: Vec C-18/14: Návrh na začatie prejudiciálneho konania, ktorý podal College van Beroep voor het Bedrijfsleven (Holandsko) 16. januára 2014 – CO Sociedad de Gestion y Participación SA a i./De Nederlandsche Bank NV, De Nederlandsche Bank NV/CO Sociedad de Gestion y Participación SA a i.

text:
               14.4.2014

               SK

               Úradný vestník Európskej únie

               C 112/24

         Návrh na začatie prejudiciálneho konania, ktorý podal College van Beroep voor het Bedrijfsleven (Holandsko) 16. januára 2014 – CO Sociedad de Gestion y Participación SA a i./De Nederlandsche Bank NV, De Nederlandsche Bank NV/CO Sociedad de Gestion y Participación SA a i.
   (Vec C-18/14)
   2014/C 112/29
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   College van Beroep voor het Bedrijfsleven

      Účastníci konania pred vnútroštátnym súdom

      Navrhovatelia: CO Sociedad de Gestion y Participación SA, Depsa 96 SA, INOC SA, Corporación Catalana Occidente SA, La Previsión 96 SA, Grupo Catalana Occidente SA, Grupo Compañia Española de Crédito y Caución SL, Atradius NV, Atradius Insurance Holding NV, J.M. Serra Farré, M.A. Serra Farré, J. Serra Farré

      Odporca: De Nederlandsche Bank NV
   a

      Navrhovateľ: De Nederlandsche Bank NV

      Odporcovia: CO Sociedad de Gestion y Participación SA, Depsa 96 SA, INOC SA, Corporación Catalana Occidente SA, La Previsión 96 SA, Grupo Catalana Occidente SA, Grupo Compañia Española de Crédito y Caución SL, Atradius NV, Atradius Insurance Holding NV, J.M. Serra Farré, M.A. Serra Farré, J. Serra Farré

      Prejudiciálne otázky

               1.

               Je príslušný orgán, ktorý výslovne povolí navrhované nadobudnutie v zmysle článku 15a smernice 2007/44 (1), oprávnený, aby toto povolenie na základe vnútroštátnych právnych noriem obmedzil alebo podmienil? Existuje pri tom rozdiel, či sa tieto obmedzenia alebo podmienky zakladajú na súhlase navrhovaného nadobúdateľa v zmysle odôvodnenia 3 smernice?

               2.

               V prípade kladnej odpovede na prvú otázku: Musia byť obmedzenia alebo podmienky, ktoré stanovil príslušný orgán, nevyhnutné v tom zmysle, že uvedený orgán by bez týchto obmedzení alebo podmienok na základe posúdenia, ktoré uskutočnil podľa článku 15b ods. 1 smernice 2007/44/ES, bol povinný podať námietku proti navrhovanému nadobudnutiu?

               3.

               Pokiaľ je prípustné ukladať obmedzenia alebo stanovovať podmienky, poskytuje článok 15b ods. 1 smernice príslušnému orgánu základ, aby v rámci nadobudnutia stanovil také požiadavky v súvislosti s „corporate governance“ spoločnosti, ktorej nadobudnutie sa navrhuje, ako je požiadavka na zloženie dozornej rady z „two tier board“?

      (1)  Smernica Európskeho parlamentu a Rady 2007/44/ES z 5. septembra 2007, ktorou sa mení a dopĺňa smernica Rady 92/49/EHS a smernice 2002/83/ES, 2004/39/ES, 2005/68/ES a 2006/48/ES v súvislosti s procesnými pravidlami a kritériami hodnotenia obozretného posudzovania nadobudnutí a zvýšení podielov vo finančnom sektore (Ú. v. EÚ L 247, s. 1).
   * Poznámka: Vo veci ide pravdepodobne o články 15a a 15b smernice 92/49/EHS (Ú. v. ES L 228, s. 1; Mim. vyd. 06/001, s. 346) a 2002/83/ES (Ú. v. ES L 345, s. 1; Mim. vyd. 06/006, s. 3) namiesto uvedených článkov smernice 2007/44/ES.


title: Vec T-128/09: Uznesenie Všeobecného súdu z  3. októbra 2011 — Meridiana a Meridiana fly/Komisia ( „Štátna pomoc — Žaloba o neplatnosť — Nečinnosť žalobcov — Zastavenie konania“ )

text:
               26.11.2011

               SK

               Úradný vestník Európskej únie

               C 347/32

         Uznesenie Všeobecného súdu z 3. októbra 2011 — Meridiana a Meridiana fly/Komisia
   (Vec T-128/09) (1)

   (Štátna pomoc - Žaloba o neplatnosť - Nečinnosť žalobcov - Zastavenie konania)
   2011/C 347/53
   Jazyk konania: angličtina

      Účastníci konania

      Žalobkyne: Meridiana SpA (Olbia, Taliansko) a Meridiana fly SpA, predtým Eurofly SpA (Miláno, Taliansko) (v zastúpení: N. Green, QC, K. Bacon, barrister, C. Osti a A. Prastaro, advokáti)

      Žalovaná: Európska komisia (v zastúpení: L. Flynn, D. Grespan a E. Righini, splnomocnení zástupcovia)

      Vedľajší účastníci, ktorí v konaní podporujú žalovanú: Talianska republika (v zastúpení: G. Palmieri a P. Gentili, avvocati dello Stato) a Alitalia — Compagnia Aerea Italiana SpA (Fiumicino, Taliansko) (v zastúpení: G. M. Roberti, G. Bellitti a I. Perego, advokáti)

      Predmet veci

   Návrh na zrušenie rozhodnutia Komisie K(2008) 6745 v konečnom znení z 12. novembra 2008 (Štátna pomoc N 510/2008 — Taliansko — predaj aktív podniku Alitalia)

      Výrok

               1.

               Konanie o tejto žalobe sa zastavuje.

               2.

               Meridiana SpA a Meridiana fly SpA znášajú svoje vlastné trovy konania a sú povinné nahradiť trovy Európskej komisie a Alitalia — Compagnia Aerea Italiana SpA.

               3.

               Talianska republika znáša vlastné trovy konania.

      (1)  Ú. v. EÚ C 141, 20.6.2009.


title: Vec C-533/11: Rozsudok Súdneho dvora (piata komora) zo 17. októbra 2013 — Európska komisia/Belgické kráľovstvo (Nesplnenie povinnosti členským štátom — Smernica 91/271/EHS — Čistenie komunálnych odpadových vôd — Rozsudok Súdneho dvora o určení nesplnenia povinnosti — Nevykonanie — Článok 260 ZFEÚ — Peňažné sankcie — Uloženie paušálnej pokuty a penále)

text:
               14.12.2013

               SK

               Úradný vestník Európskej únie

               C 367/3

         Rozsudok Súdneho dvora (piata komora) zo 17. októbra 2013 — Európska komisia/Belgické kráľovstvo
   (Vec C-533/11) (1)

   (Nesplnenie povinnosti členským štátom - Smernica 91/271/EHS - Čistenie komunálnych odpadových vôd - Rozsudok Súdneho dvora o určení nesplnenia povinnosti - Nevykonanie - Článok 260 ZFEÚ - Peňažné sankcie - Uloženie paušálnej pokuty a penále)
   2013/C 367/04
   Jazyk konania: francúzština

      Účastníci konania

      Žalobkyňa: Európska komisia (v zastúpení: G. Wils, A. Marghelis a S. Pardo Quintillán, splnomocnení zástupcovia)

      Žalovaný: Belgické kráľovstvo (v zastúpení: C. Pochet, M. Neumann a T. Materne, splnomocnení zástupcovia, za právnej pomoci A. Lepièce, E. Gillet, J. Bouckaert a H. Viaene, avocats)

      Vedľajší účastník, ktorý v konaní podporuje žalovaného: Spojené kráľovstvo Veľkej Británie a Severného Írska (v zastúpení: C. Murrell, splnomocnená zástupkyňa, za právnej pomoci D. Anderson, QC)

      Predmet veci

   Nesplnenie povinnosti členským štátom — Neúplné vykonanie rozsudku Súdneho dvora z 8. júla 2004, Komisia/Belgicko (C-27/03) (neuverejnený v Zbierke), týkajúceho sa neprebratia v stanovenej lehote smernice Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, s. 40; Mim. vyd. 15/002, s. 26.) — Porušenie článku 3 ods. 1 (druhá veta) a článku 5 ods. 2 a 3 uvedenej smernice — Výpočet pokút: kumulované zaplatenie penále a paušálnej pokuty

      Výrok rozsudku

               1.

               Belgické kráľovstvo si tým, že neprijalo všetky opatrenia potrebné na vykonanie rozsudku Súdneho dvora z 8. júla 2004, Komisia/Belgicko (C-27/03), ktorým sa konštatuje, že Belgické kráľovstvo si nesplnilo povinnosti vyplývajúce z článkov 3 a 5 smernice Rady 91/271/EHS z 21. mája 1991 o čistení komunálnych odpadových vôd, zmenenej a doplnenej smernicou Komisie 98/15/ES z 27. februára 1998, nesplnilo povinnosti, ktoré mu vyplývajú z článku 260 ods. 1 ZFEÚ.

               2.

               Belgické kráľovstvo je povinné zaplatiť Európskej komisii na účet „Vlastné zdroje Európskej únie“ paušálnu pokutu vo výške 10 miliónov eur.

               3.

               Belgické kráľovstvo je v prípade, že by nesplnenie si povinnosti konštatované v bode 1 pretrvávalo aj v deň vyhlásenia tohto rozsudku, povinné zaplatiť Komisii na jej účet „Vlastné zdroje Európskej únie“ penále vo výške 859 404 eur za každý semester omeškania sa s vykonaním opatrení potrebných na dosiahnutie súladu s už citovaným rozsudkom Komisia/Belgicko odo dňa vyhlásenia tohto rozsudku až do úplného vykonania už citovaného rozsudku Komisia/Belgicko, ktorého skutočnú výšku treba vypočítať na konci každého šesťmesačného obdobia, pričom celková výška týkajúca sa takýchto období sa zníži o percentuálny podiel zodpovedajúci pomeru, ktorý predstavuje počet populačných koeficientov, ktoré boli do konca takéhoto obdobia zosúladené s už citovaným rozsudkom Komisia/Belgicko, vo vzťahu k počtu populačných koeficientov, ktoré neboli v súlade s týmto rozsudkom ku dňu jeho vyhlásenia.

               4.

               Belgické kráľovstvo je povinné nahradiť trovy konania.

               5.

               Spojené kráľovstvo Veľkej Británie a Severného Írska znáša vlastné trovy konania.

      (1)  Ú. v. EÚ C 25, 28.1.2012.


title: Vec C-540/12: Návrh na začatie prejudiciálneho konania, ktorý podal Verwaltungsgericht Berlin (Nemecko) 28. novembra 2012 — Rena Schmeel/Spolková republika Nemecko

text:
               16.2.2013

               SK

               Úradný vestník Európskej únie

               C 46/14

         Návrh na začatie prejudiciálneho konania, ktorý podal Verwaltungsgericht Berlin (Nemecko) 28. novembra 2012 — Rena Schmeel/Spolková republika Nemecko
   (Vec C-540/12)
   2013/C 46/26
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Verwaltungsgericht Berlin

      Účastníci konania pred vnútroštátnym súdom

      Žalobkyňa: Rena Schmeel

      Žalovaná: Spolková republika Nemecko

      Prejudiciálne otázky

               1.

               Má sa európske primárne a/alebo sekundárne právo, v prejednávanej veci najmä smernica 2000/78/ES (1), vykladať v zmysle rozsiahleho zákazu neodôvodnenej diskriminácie na základe veku tak, že sa vzťahuje aj na vnútroštátne normy o odmeňovaní spolkových úradníkov?

               2.

               V prípade kladnej odpovede na otázku 1: vyplýva z výkladu tohto európskeho primárneho a/alebo sekundárneho práva, že vnútroštátny právny predpis, podľa ktorého výška základného platu úradníka pri vzniku jeho služobného pomeru podstatne závisí od jeho veku a následne stúpa najmä v závislosti od dĺžky služobného pomeru, predstavuje priamu alebo nepriamu diskrimináciu na základe veku?

               3.

               V prípade kladnej odpovede aj na otázku 2: bráni výklad tohto európskeho primárneho a/alebo sekundárneho práva tomu, aby sa takýto vnútroštátny právny predpis odôvodňoval legislatívnym cieľom odmeňovať odbornú prax?

               4.

               V prípade kladnej odpovede aj na otázku 3: pripúšťa výklad európskeho primárneho a/alebo sekundárneho práva, pokiaľ ešte neprebehla implementácia nediskriminačného práva o odmeňovaní, iný právny dôsledok ako to, že diskriminovaným osobám sa so spätnou účinnosťou musí poskytnúť odmena zodpovedajúca najvyššiemu platovému stupňu ich platovej triedy?
               Vyplýva pritom právny dôsledok porušenia zákazu diskriminácie zo samotného európskeho primárneho a/alebo sekundárneho práva, v prejednávanej veci najmä zo smernice 2000/78/ES, alebo ide o nárok so zreteľom na nedostatočné prebratie európskych požiadaviek vyplývajúci z nároku na základe zodpovednosti štátu podľa práva Únie?

               5.

               Bráni výklad európskeho primárneho a/alebo sekundárneho práva takému vnútroštátnemu opatreniu, na základe ktorého sa nárok na (dodatočné) zaplatenie alebo náhradu škody podmieňuje tým, že úradníci ho musia včas uplatniť?

      (1)  Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, s. 16; Mim. vyd. 05/004, s. 79).


title: Vec F-112/07: Žaloba podaná 16. októbra 2007 – Doumas/Komisia

text:
               22.12.2007

               SK

               Úradný vestník Európskej únie

               C 315/46

         Žaloba podaná 16. októbra 2007 – Doumas/Komisia
   (Vec F-112/07)
   (2007/C 315/90)
   Jazyk konania: francúzština
   Účastníci konania

      Žalobca: Georgios Doumas (Brusel, Belgicko) (v zastúpení: S. Orlandi, A. Coolen, J.-N. Louis, E. Marchal, advokáti)

      Žalovaná: Komisia Európskych spoločenstiev
   Návrhy žalobcu

               —

               zrušiť rozhodnutie, ktorým sa zamietla žiadosť žalobcu z 24. novembra 2006,

               —

               zaviazať Európsku komisiu, aby žalobcovi zaplatila plat, ktorý mal dostávať od 1. novembra 2003 do 16. septembra 2007, odo dňa opätovného nástupu do práce, ako náhrady materiálnej ujmy,

               —

               zaviazať Komisiu, aby žalobcovi zaplatila z dôvodu spomalenia jeho služobného postupu a straty možnosti postupovať v kariére (povýšenia, platového stupňa, dôchodku …), ako aj z dôvodu morálnej ujmy, najmä zhoršenia zdravotného stavu, neistoty pokiaľ ide o vývoj jeho služobného postupu, v ktorej sa nachádza viac ako tri roky od pochybenia, ktorého sa dopustil menovací orgán (MO), sumu 200 000 EUR, zvýšenú alebo zníženú počas konania,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobca, úradník platovej triedy A5, v platovom stupni 03, zaslal 1. augusta 2003, tri mesiace pred uplynutím svojej dovolenky z osobných dôvodov, ktorú čerpal od 1. októbra 2002 do 31. októbra 2003, e-mail, v ktorom nežiadal jej predĺženie. 24. novembra 2006 podal menovaciemu orgánu žiadosť jednak o začlenenie do služobného pomeru prostredníctvom prvého voľného miesta zodpovedajúceho jeho platovej triede, a jednak o náhradu škody, ktorú utrpel v dôsledku jeho nezačlenenia vyplývajúceho z pochybenia, ktorého sa dopustila Komisia. Nastúpiť do služobného pomeru na miesto referenta mu bolo umožnené až od 16. septembra 2007.
   Na podporu svojej žaloby žalobca uvádza najmä porušenie článku 40 Služobného poriadku zamestnancov, článku 4 a nasl. rozhodnutia Komisie z 5. septembra 1988, uplatniteľných na konci jeho dovolenky a článku 8 nového rozhodnutia Komisie z 28. apríla 2004 týkajúceho sa dovolenky z osobných dôvodov, účinného od 1. mája 2004.
   Žalobca okrem iného uvádza, že rozhodnutie Komisie o jeho nezačlenení je bez akéhokoľvek odôvodnenia.
   Žalobca najmä uvádza, že tieto opätovné pochybenia, ktoré mu spôsobujú značnú ujmu predstavujú psychické obťažovanie v zmysle článku 12a služobného poriadku.
   Na záver žalobca uvádza, že Komisia porušením článku 40 ods. 4 služobného poriadku nerešpektovala zásadu riadnej správy veci verejných.


title: Vec C-384/08: Návrh na začatie prejudiciálneho konania, ktorý podal Tribunale Amministrativo Regionale del Lazio (Taliansko) 27. augusta 2008 – Attanasio Group Srl/Comune di Carbognano

text:
               22.11.2008

               SK

               Úradný vestník Európskej únie

               C 301/17

         Návrh na začatie prejudiciálneho konania, ktorý podal Tribunale Amministrativo Regionale del Lazio (Taliansko) 27. augusta 2008 – Attanasio Group Srl/Comune di Carbognano
   (Vec C-384/08)
   (2008/C 301/31)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Tribunale Amministrativo Regionale del Lazio
   Účastníci konania pred vnútroštátnym súdom

      Žalobkyňa: Attanasio Group Srl

      Žalovaný: Comune di Carbognano
   Prejudiciálne otázky
   Sú talianske vnútroštátne a regionálne právne predpisy stanovujúce minimálne povinné vzdialenosti medzi čerpacími stanicami pohonných látok a predovšetkým článok 13 regionálneho zákona regiónu Lazio, ktorý je uplatniteľný na vec prejednávanú týmto súdom a relevantný na účely rozhodnutia sporu, ako aj ustanovenia vnútroštátnych zákonov (legislatívny dekrét č. 32/1998 v znení neskorších zmien a doplnení, zákon č. 57/2001 a vyhláška ministerstva z 31. októbra 2001) v časti, v ktorej umožnili alebo nezakázali stanoviť v rámci výkonu normatívnych právomocí zo strany talianskeho štátu minimálne vzdialenosti medzi čerpacími stanicami pohonných látok v citovanom článku 13, zlučiteľné s právom Spoločenstva a predovšetkým s článkami 43, 48, 49 a 56 Zmluvy ES a so zásadami Spoločenstva o hospodárskej súťaži a zákaze diskriminácie zakotvenými v tejto Zmluve, ako je uvedené v odôvodnení?


title: Vec C-447/06: Návrh na začatie prejudiciálneho konania, ktorý podal Fővárosi Bíróság (Maďarská republika) 2. novembra 2006 – Vodafone Magyarország Mobil Távközlési Zrt. a Innomed Medical Orvostechnikai Rt./Magyar Állam, Budapest Főváros Képviselő-testülete a Esztergom Város Képviselő-testülete

text:
               30.12.2006

               SK

               Úradný vestník Európskej únie

               C 326/37

         Návrh na začatie prejudiciálneho konania, ktorý podal Fővárosi Bíróság (Maďarská republika) 2. novembra 2006 – Vodafone Magyarország Mobil Távközlési Zrt. a Innomed Medical Orvostechnikai Rt./Magyar Állam, Budapest Főváros Képviselő-testülete a Esztergom Város Képviselő-testülete
   (Vec C-447/06)
   (2006/C 326/79)
   Jazyk konania: maďarčina
   Vnútroštátny súd, ktorý podal návrh na začatie prejudiciálneho konania
   Fővárosi Bíróság
   Účastníci konania pred vnútroštátnym súdom

      Žalobcovia: Vodafone Magyarország Mobil Távközlési Zrt. a Innomed Medical Orvostechnikai Rt.

      Žalovaní: Magyar Állam, Budapest Főváros Képviselő-testülete a Esztergom Város Képviselő-testülete
   Prejudiciálne otázky

               1.

               Môže sa dohoda obsiahnutá v bode 4 ods. 3 písm. a) prílohy X (1) (Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia) (ďalej len „Akt o pristúpení“), ktorá sa má použiť podľa článku 24 tohto aktu, a v zmysle ktorej Maďarsko môže napriek zneniu článkov 87 a 88 Zmluvy ES do 31. decembra 2007 vrátane oprávnene uplatňovať zníženia miestnej dane z podnikania (helyi iparűzési adó) až do výšky 2 % čistých príjmov podnikov, ktoré sú priznané orgánmi miestnej samosprávy na obmedzené obdobie na základe § 6 a § 7 zákona č. C z roku 1990 o miestnych daniach, vykladať v tom zmysle, že Maďarsku bola tým pádom priznaná dočasná výnimka aj na zachovanie samotnej miestnej dane z podnikania?

               2.

               Môže sa v tomto svetle vykladať článok 33 šiestej smernice Rady 77/288/EHS (2) zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, v tom zmysle, že podľa tohto ustanovenia členský štát nemôže zachovať a zaviesť takú daň, ktorej predmetom je činnosť vykonávaná podnikateľom smerujúca k dosiahnutiu zisku a príjmov, a jej základom sú čisté príjmy znížené o obstarávaciu cenu predaných tovarov, hodnotu sprostredkovaných služieb a o materiálové náklady?

               3.

               Môže sa v závislosti od odpovedí na dve vyššie uvedené otázky a vo svetle judikatúry Európskeho súdneho dvora vykladať súčasná prax prvostupňových a druhostupňových daňových úradov v Maďarsku, v zmysle ktorej tieto odmietajú skúmať zlučiteľnosť miestnej dane z podnikania s právom Spoločenstva a navrhujú daňovníkom úpravu daňového priznania kontrolou daňovníkom v tom zmysle, že táto prax sťažuje alebo znemožňuje účinné uplatňovanie práva Spoločenstva, nabáda daňovníkov zúčastniť sa daňového konania s neistým výsledkom, obmedzuje ich vo výkone svojich práv, v dôsledku čoho si Maďarská republika neplní svoje povinnosti vyplývajúce z článku 10 ES?

      (1)  Ú. v. EÚ L 236, s. 846.

      (2)  Ú. v. ES L 145, s. 1; Mim. vyd. 09/001, s. 23.


title: Vec T-146/15: Žaloba podaná 23. mája 2015 – hyphen/ÚHVT – Skylotec

text:
               26.5.2015

               SK

               Úradný vestník Európskej únie

               C 171/34

         Žaloba podaná 23. mája 2015 – hyphen/ÚHVT – Skylotec
   (Vec T-146/15)
   (2015/C 171/41)
   Jazyk, v ktorom bola podaná žaloba: nemčina

      Účastníci konania

      Žalobkyňa: hyphen GmbH (Mníchov, Nemecko) (v zastúpení: M. Gail, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastník konania pred odvolacím senátom: Skylotec GmbH (Neuwied, Nemecko)

      Údaje týkajúce sa konania pred ÚHVT

      Majiteľ spornej ochrannej známky: žalobkyňa.

      Dotknutá sporná ochranná známka: slovná ochranná známka Spoločenstva (zobrazenie mnohouholníka) – ochranná známka Spoločenstva č. 2 255 537.

      Konanie pred ÚHVT: konanie o vyhlásení neplatnosti.

      Napadnuté rozhodnutie: rozhodnutie štvrtého odvolacieho senátu ÚHVT z 9. marca 2015 vo veci R 1506/2014-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil ÚHVT povinnosť nahradiť trovy konania.

      Uvádzané žalobné dôvody

               —

               porušenie článku 15 ods. 1 písm. a) a b) nariadenia č. 207/2009,

               —

               porušenie článku 51 ods. 1 písm. a) nariadenia č. 207/2009.


title: Vec C-118/06: Uznesenie predsedu Súdneho dvora z 29. novembra 2006 (návrh na začatie prejudiciálneho konania, ktorý podal Commissione tributaria provinciale di Roma – Taliansko) – Diagram APS Applicazioni Prodotti Software/Agenzia Entrate Ufficio Roma 6

text:
               30.12.2006

               SK

               Úradný vestník Európskej únie

               C 331/25

         Uznesenie predsedu Súdneho dvora z 29. novembra 2006 (návrh na začatie prejudiciálneho konania, ktorý podal Commissione tributaria provinciale di Roma – Taliansko) – Diagram APS Applicazioni Prodotti Software/Agenzia Entrate Ufficio Roma 6
   (Vec C-118/06) (1)

   (2006/C 331/52)

      Jazyk konania: taliančina

   Predseda Súdneho dvora nariadil výmaz veci.

      (1)  Ú. v. EÚ C 121, 20.5.2006.


title: Vec T-361/08: Žaloba podaná 27. augusta 2008 – Peek & Cloppenburg a van Graaf GmbH/ÚHVT – Thajsko (Thai Silk)

text:
               22.11.2008

               SK

               Úradný vestník Európskej únie

               C 301/42

         Žaloba podaná 27. augusta 2008 – Peek & Cloppenburg a van Graaf GmbH/ÚHVT – Thajsko (Thai Silk)
   (Vec T-361/08)
   (2008/C 301/71)
   Jazyk žaloby: nemčina
   Účastníci konania

      Žalobkyne: Peek & Cloppenburg (Hamburg, Nemecko) a van Graaf GmbH & Co. KG (Viedeň, Rakúsko) (v zastúpení: V. von Bomhard, A. Renck, T. Dolde a J. Pause, Rechtsanwälte)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Thajsko
   Návrhy žalobkýň

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) č. R 1677/2007-4 z 10. júna 2008 a

               —

               zaviazať žalovaného na náhradu trov konania.

         Žalobné dôvody a hlavné tvrdenia

      Prihlasovateľ ochrannej známky Spoločenstva: Thajsko.

      Prihlasovaná ochranná známka Spoločenstva: obrazová známka „Thai Silk“ s uvedením farieb „tmavomodrá a biela“ pre tovary zaradené do tried 24 a 25 (prihláška č. 4 099 297).

      Majiteľ ochrannej známky alebo označenia, ktoré je základom námietky: žalobkyne.

      Ochranná známka alebo označenie, ktoré je základom námietky: zobrazenie páva v čiernej a bielej farbe pre tovary a služby zaradené do tried 18, 25 a 35.

      Rozhodnutie námietkového oddelenia: zamietnutie námietky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia Rady č. 40/94, keďže medzi dotknutými ochrannými známkami existuje nebezpečenstvo zámeny na základe podobného celkového dojmu.


title: Vec C-559/08 P: Uznesenie Súdneho dvora (piata komora) zo 16. septembra 2010 — Deepak Rajani (Dear!Net Online)/Úrad pre harmonizáciu vnútorného trhu (ochranné známky a vzory), Artoz-Papier AG (Odvolanie — Ochranná známka Spoločenstva — Slovná ochranná známka ATOZ — Námietka majiteľa medzinárodnej slovnej ochrannej známky ARTOZ — Zamietnutie zápisu)

text:
               12.3.2011

               SK

               Úradný vestník Európskej únie

               C 80/6

         Uznesenie Súdneho dvora (piata komora) zo 16. septembra 2010 — Deepak Rajani (Dear!Net Online)/Úrad pre harmonizáciu vnútorného trhu (ochranné známky a vzory), Artoz-Papier AG
   (Vec C-559/08 P) (1)

   (Odvolanie - Ochranná známka Spoločenstva - Slovná ochranná známka ATOZ - Námietka majiteľa medzinárodnej slovnej ochrannej známky ARTOZ - Zamietnutie zápisu)
   2011/C 80/10
   Jazyk konania: angličtina

      Účastníci konania

      Odvolateľ: Deepak Rajani (v zastúpení: A. Kockläuner, Rechtsanwalt)

      Ďalší účastníci konania: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca), Artoz-Papier AG

      Predmet veci

   Odvolanie podané proti rozsudku Súdu prvého stupňa (ôsma komora) z 26. novembra 2008 Rajani/ÚHVT — Artoz-Papier (ATOZ) (T-100/06), ktorým Súd prvého stupňa zamietol žalobu o neplatnosť podanú prihlasovateľom slovnej ochrannej známky ATOZ pre služby zaradené do tried 35 a 41 proti rozhodnutiu druhého odvolacieho senátu Úradu pre harmonizáciu vnútorného trhu (ÚHVT) vo veci R 1126/2004-2 z 11. januára 2006, ktorým sa zamietlo odvolanie podané proti rozhodnutiu námietkového oddelenia o zamietnutí prihlášky uvedenej ochrannej známky vzhľadom na námietku podanú majiteľom medzinárodných slovných ochranných známok „ARTOZ“ pre služby zaradené do tried 35 a 41

      Výrok

               1.

               Odvolanie sa zamieta.

               2.

               Deepak Rajani je povinný nahradiť trovy konania.

      (1)  Ú. v. EÚ C 82, 4.4.2009.


title: Vec T-333/09: Žaloba podaná 20. augusta 2009 — Poľsko/Komisia

text:
               7.11.2009

               SK

               Úradný vestník Európskej únie

               C 267/71

         Žaloba podaná 20. augusta 2009 — Poľsko/Komisia
   (Vec T-333/09)
   2009/C 267/130
   Jazyk konania: poľština

      Účastníci konania

      Žalobkyňa: Poľská republika (v zastúpení: M. Dowgielewicz, splnomocnený zástupca)

      Žalovaná: Komisia Európskych spoločenstiev

      Návrhy žalobkyne

               —

               zrušiť prílohu I rozhodnutia Komisie 2009/444/ES z 10. júna 2009 o určení pridelenia súm vyplývajúcich z modulácie ustanovenej v článkoch 7 a 10 nariadenia Rady (ES) č. 73/2009 na roky 2009 až 2012 členským štátom [oznámené pod číslom K(2009) 4375] (1) v rozsahu, v akom sú v ňom pridelené sumy vyplývajúce z modulácie podľa článku 9 ods. 2 a 3 nariadenia (ES) č. 73/2009 na rok 2012,

               —

               zaviazať žalovanú na náhradu trov konania.

      Žalobné dôvody a hlavné tvrdenia

   Žalobkyňa navrhuje čiastočné zrušenie rozhodnutia Komisie 2009/444/ES a na podporu svojej žaloby vytýka toto.
   Po prvé sa vydaním opatrení nezlučiteľných s článkom 9 ods. 2 nariadenia č. 73/2009 (2) porušila zásada hierarchie právnych noriem. Napadnuté rozhodnutie rozdeľuje sumy stanovené na celé obdobie od roku 2009 do roku 2012 iba medzi pätnásť starých členských štátov napriek tomu, že podľa článku 9 ods. 2 nariadenia č. 73/2009 nie sú od roku 2012 jedinými členskými štátmi, ktorých sa modulácia týka. Z tohto dôvodu musí uvedený mechanizmus vzhľadom na rok 2012 platiť aj pre nové členské štáty.
   Po druhé sa porušila zásada uvedená v 14. bode odôvodnenia a v článku 9 ods. 2 nariadenia č. 73/2009 rozdelenia prostriedkov vyplývajúcich z modulácie podľa objektívnych kritérií, ako aj zásada solidarity.
   Po tretie sa porušila zásada zákazu diskriminácie, pretože kritériá uplatňované Komisiou pre rozdelenie prostriedkov vyplývajúcich z modulácie na rok 2012 (ako napríklad dátum vstupu členského štátu do Európskej únie a výška príspevkov členského štátu na získanie prostriedkov vyplývajúcich z modulácie), ktoré viedli k vylúčeniu Poľskej republiky a ďalších nových členských štátov z podielu na týchto prostriedkoch, nie sú ani objektívne, ani nezaručujú pomerné rozdelenie záťaže a výhod vyplývajúcich z mechanizmu modulácie.
   Po štvrté napadnuté rozhodnutie porušuje článok 253 ES, keďže Komisia neuviedla dôvody pre vylúčenie nových členských štátov z podielu na časti prostriedkov vyplývajúcich z modulácie na rok 2012, ktorý sa musí rozdeliť podľa objektívnych kritérií medzi všetky členské štáty uplatňujúce mechanizmus modulácie, a to ani v napadnutom rozhodnutí, najmä v jeho bodoch odôvodnenia, ani počas prípravy rozhodnutia.
   Po piate žalovaná porušila podstatné procesné náležitosti, keďže napadnuté rozhodnutie vydala v rozpore s ustanoveniami rokovacieho poriadku Riadiaceho výboru pre priame platby a s článkom 3 nariadenia Rady č. 1 o používaní jazykov v Európskom hospodárskom spoločenstve (3). Napriek zodpovedajúcej žiadosti Komisia neposkytla zástupcovi Poľskej republiky návrh napadnutého rozhodnutia v poľskom jazyku, čo žalobkyni sťažilo posúdenie tohto návrhu a vykonanie potrebných konzultácií.

      (1)  Ú. v. EÚ L 148, s. 29.

      (2)  Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, s. 16).

      (3)  Ú. v. ES 17, 1958, s. 385; Mim. vyd. 01/001, s. 3.


title: Vec T-349/06: Žaloba podaná 4. decembra 2006 – Nemecko/Komisia

text:
               27.1.2007

               SK

               Úradný vestník Európskej únie

               C 20/20

         Žaloba podaná 4. decembra 2006 – Nemecko/Komisia
   (Vec T-349/06)
   (2007/C 20/29)
   Jazyk konania: nemčina
   Účastníci konania

      Žalobkyňa: Spolková republika Nemecko (v zastúpení: M. Lumma, C. Schulze-Bahr, splnomocnení zástupcovia, za právnej pomoci C. von Donat, advokát)

      Žalovaná: Komisia Európskych spoločenstiev
   Návrhy žalobkyne

               —

               zrušiť rozhodnutie Komisie K(2006)4194, konečné znenie, z 25. septembra 2006 o znížení finančného príspevku poskytnutého z Európskeho fondu pre regionálny rozvoj (EFRR) na základe rozhodnutia Komisie č. K(95) 1736 z 27. júla 1995 pre Operačný program spolkovej krajiny Severné Porýnie-Vestfálsko v rámci RESIDER (EFRR č. 49.02.10.036/ARINCO č. 94.DE.16.051),

               —

               zaviazať Komisiu na náhradu trov konania.

         Žalobné dôvody a hlavné tvrdenia
   V napadnutom rozhodnutí znížila Komisia finančný príspevok Európskeho fondu pre regionálny rozvoj (EFRR) pre program RESIDER spolkovej krajiny Severné Porýnie-Vestfálsko.
   Žalobkyňa svojou žalobou namieta porušenie článku 24 nariadenia č. 4253/88 (1), keďže neexistovali predpoklady pre zníženie finančného príspevku. V tejto súvislosti predovšetkým uvádza, že odchýlky od určujúceho finančného plánu nepredstavujú žiadne závažné zmeny v programe.
   Podľa názoru žalobkyne, dokonca aj v prípade, že došlo k závažným zmenám programu, existuje predchádzajúci súhlas Komisie, ktorý bol udelený na základe jej „Pokynov pre účtovnú závierku operačných opatrení (1994 – 1999) štrukturálnych fondov“ [SEK (1999) 1316].
   Za domnienky, že sú splnené predpoklady pre zníženie finančného príspevku, žalobkyňa tvrdí, že žalovaná neuplatnila svoje právo voľnej úvahy pri tomto programe. Podľa názoru žalobkyne bola Komisia povinná zvážiť, či zníženie finančného príspevku z EFRR bolo primerané.
   Nakoniec, napadnuté rozhodnutie porušuje zásadu riadnej správy, keďže žalobkyňa bola prinútená podať opätovne žalobu voči rozhodnutiu, ktoré bolo súdne prejednávané v čase podania žaloby.

      (1)  Nariadenie Rady (EHS) č. 4253/88 z 19. decembra 1988, ktorým sa vykonáva nariadenie (EHS) č. 2052/88, týkajúce sa koordinácie činností rozličných štrukturálnych fondov na jednej strane a koordinácie týchto činností s operáciami Európskej investičnej banky a ďalšími dostupnými finančnými nástrojmi na strane druhej [neoficiálny preklad] (Ú. v. ES L 374, 31.12.1988, s. 1).


title: Vec T-45/01: Rozsudok Súdu prvého stupňa z  12. júla 2007 – Sanders a i./Komisia ( Pracovníci v spoločnom podniku JET — Uplatnenie iného právneho postavenia ako postavenia dočasných zamestnancov — Náhrada vzniknutej majetkovej ujmy )

text:
               25.8.2007

               SK

               Úradný vestník Európskej únie

               C 199/26

         Rozsudok Súdu prvého stupňa z 12. júla 2007 – Sanders a i./Komisia
   (Vec T-45/01) (1)

   („Pracovníci v spoločnom podniku JET - Uplatnenie iného právneho postavenia ako postavenia dočasných zamestnancov - Náhrada vzniknutej majetkovej ujmy“)
   (2007/C 199/47)
   Jazyk konania: angličtina
   Účastníci konania

      Žalobcovia: Stephen G. Sanders (Oxon, Spojené kráľovstvo) a 94 ďalších žalobcov, ktorých mená sú uvedené v prílohe k rozsudku (v zastúpení: pôvodne P. Roth, QC a I. Hutton, E. Mitrophanous a A. Howard, barristers, neskôr P. Roth, I. Hutton a B. Lask, barrister)

      Žalovaná: Komisia Európskych spoločenstiev (v zastúpení: J. Currall, splnomocnený zástupca)

      Vedľajší účastník, ktorý v konaní podporuje žalovanú: Rada Európskej únie (v zastúpení: pôvodne J.-P. Hix a A. Pilette, neskôr J.-P. Hix a B. Driessen, splnomocnení zástupcovia)
   Predmet veci
   V nadväznosti na rozsudok Súdu prvého stupňa z 5. októbra 2004, Sanders a i./Komisia (T-45/01, Zb. s. II-3315), určenie výšky náhrady majetkovej ujmy, ktorá vnikla každému žalobcovi z dôvodu, že nebol prijatý do zamestnania ako dočasný zamestnanec Európskych spoločenstiev na vykonávanie činnosti v rámci spoločného podniku Joint European Torus (JET)
   Výrok rozsudku

               1.

               Komisia je zaviazaná zaplatiť každému zo žalobcov náhradu škody zodpovedajúcu sume uvedenej pre každého z nich v stĺpci 6 prílohy 3 tohto rozsudku.

               2.

               K tejto sume sa pripočítajú úroky vo výške 5,25 % od 31. decembra 1999 až do skutočného vykonania platby.

               3.

               Komisia znáša svoje vlastné trovy konania a je povinná nahradiť trovy konania, ktoré vznikli žalobcom počas celého konania pred Súdom prvého stupňa.

               4.

               Rada znáša svoje vlastné trovy konania.

      (1)  Ú. v. EÚ C 134, 5.5.2001.


title: Vec F-78/08: Žaloba podaná 22. septembra 2008 – Locchi/Komisia

text:
               22.11.2008

               SK

               Úradný vestník Európskej únie

               C 301/66

         Žaloba podaná 22. septembra 2008 – Locchi/Komisia
   (Vec F-78/08)
   (2008/C 301/128)
   Jazyk konania: francúzština
   Účastníci konania

      Žalobca: Carlo Locchi (Besozzo, Taliansko) (v zastúpení: F. Parrat, advokát)

      Žalovaná: Komisia Európskych spoločenstiev
   Predmet a opis sporu
   Zrušenie rozhodnutia o vylúčení žalobcu zo zoznamu predbežne vybraných úradníkov na certifikačné konanie 2007, ako aj zrušenie rozhodnutia Komisie K(2007) 5694 z 20. novembra 2007 týkajúceho sa všeobecných vykonávacích ustanovení k článku 45a služobného poriadku
   Návrhy žalobcu

               —

               zrušiť rozhodnutie o neuvedení žalobcu v konečnom zozname vybratých uchádzačov pre certifikačné konanie 2007 a teda aj rozhodnutie o neuvedení žalobcu v zozname predbežne vybratých uchádzačov s lepším hodnotením, ako aj v zozname uchádzačov vybraných na certifikačné konanie,

               —

               zrušiť rozhodnutie Komisie K(2007) 5694 z 20. novembra 2007 týkajúce sa všeobecných vykonávacích ustanovení k článku 45a služobného poriadku,

               —

               ak je to potrebné, zrušiť rozhodnutie, ktorým bola zamietnutá sťažnosť,

               —

               zaviazať Komisiu Európskych spoločenstiev na náhradu trov konania.


title: Vec T-256/08: Uznesenie Súdu prvého stupňa z  9. septembra 2009 — Wrigley/ÚHVT — Mejerigaarden (POLAR ICE) ( Ochranná známka Spoločenstva — Námietka — Späťvzatie námietky — Zastavenie konania )

text:
               21.11.2009

               SK

               Úradný vestník Európskej únie

               C 282/49

         Uznesenie Súdu prvého stupňa z 9. septembra 2009 — Wrigley/ÚHVT — Mejerigaarden (POLAR ICE)
   (Vec T-256/08) (1)

   („Ochranná známka Spoločenstva - Námietka - Späťvzatie námietky - Zastavenie konania“)
   2009/C 282/94
   Jazyk konania: angličtina

      Účastníci konania

      Žalobca: Wm. Wrigley Jr. Company (Chicago, Spojené štáty) (v zastúpení: M. Kinkeldey, S. Schäffler a A. Bognár, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: W. Verburg, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: Mejerigaarden Holding A/S (Thisted, Dánsko) (v zastúpení: A. Ellermann Holmbom, advokát)

      Predmet veci

   Žaloba podaná proti rozhodnutiu druhého odvolacieho senátu ÚHVT z 15. apríla 2008 (vec R 845/2006-2) týkajúcemu sa námietkového konania medzi spoločnosťami Mejerigaarden Holding A/S a Wm. Wrigley Jr. Company

      Výrok rozsudku

               1.

               Konanie sa zastavuje.

               2.

               Žalobca znáša vlastné trovy konania a je povinný nahradiť trovy konania žalovaného.

               3.

               Vedľajší účastník znáša svoje vlastné trovy konania.

      (1)  Ú. v. EÚ C 209, 15.8.2008.


title: Vec C-557/12: Rozsudok Súdneho dvora (piata komora) z  5. júna 2014 (návrh na začatie prejudiciálneho konania, ktorý podal Oberster Gerichtshof – Rakúsko) – KONE AG, Otis GmbH, Schindler Aufzüge und Fahrtreppen GmbH, Schindler Liegenschaftsverwaltung GmbH, ThyssenKrupp Aufzüge GmbH/ÖBB Infrastrktur AG (Článok 101 ZFEÚ — Náhrada škôd spôsobených kartelom zakázaným týmto článkom — Škody, ktoré vznikli v súvislosti s vyššími cenami uplatnenými spoločnosťou z dôvodu zakázaného kartelu, ktorého sa nezúčastnila ( „Umbrella pricing“ ) — Príčinná súvislosť)

text:
               4.8.2014

               SK

               Úradný vestník Európskej únie

               C 253/9

         Rozsudok Súdneho dvora (piata komora) z 5. júna 2014 (návrh na začatie prejudiciálneho konania, ktorý podal Oberster Gerichtshof – Rakúsko) – KONE AG, Otis GmbH, Schindler Aufzüge und Fahrtreppen GmbH, Schindler Liegenschaftsverwaltung GmbH, ThyssenKrupp Aufzüge GmbH/ÖBB Infrastrktur AG
   (Vec C-557/12) (1)

   ((Článok 101 ZFEÚ - Náhrada škôd spôsobených kartelom zakázaným týmto článkom - Škody, ktoré vznikli v súvislosti s vyššími cenami uplatnenými spoločnosťou z dôvodu zakázaného kartelu, ktorého sa nezúčastnila („Umbrella pricing“) - Príčinná súvislosť))
   2014/C 253/11
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Oberster Gerichtshof

      Účastníci konania pred vnútroštátnym súdom

      Žalobkyne: KONE AG, Otis GmbH, Schindler Aufzüge und Fahrtreppen GmbH, Schindler Liegenschaftsverwaltung GmbH, ThyssenKrupp Aufzüge GmbH

      Žalovaný: ÖBB Infrastrktur AG

      Predmet veci

   Návrh na začatie prejudiciálneho konania – Oberster Gerichtshof – Výklad článku 101 ZFEÚ – Náhrada škody spôsobenej kartelom zakázaným týmto článkom – Škody, ktoré vznikli v súvislosti s vyššími cenami uplatnenými spoločnosťou z dôvodu zakázaného kartelu, ktorého sa nezúčastnila

      Výrok rozsudku

   Článok 101 ZFEÚ sa má vykladať v tom zmysle, že bráni výkladu a uplatneniu vnútroštátneho práva členského štátu, podľa ktorého je z právnych dôvodov kategoricky vylúčené, aby boli podniky, ktoré sú účastníkmi kartelu, občianskoprávne zodpovedné za škody vyplývajúce zo skutočnosti, že podnik, ktorý nebol účastníkom tohto kartelu, stanovil vzhľadom na konanie uvedeného kartelu vyššie ceny v porovnaní s cenami, ktoré by sa uplatnili, ak by kartel neexistoval.

      (1)  Ú. v. EÚ C 71, 9.3.2013.


title: Vec T-315/10: Uznesenie Všeobecného súdu z  20. januára 2012 — Groupe Partouche/Komisia ( „Žaloba o neplatnosť — Koncentrácie — Rozhodnutie, ktorým sa koncentrácia vyhlasuje za zlučiteľnú so spoločným trhom — Článok 44 ods. 1 písm. c) Rokovacieho poriadku Všeobecného súdu — Neprípustnosť“ )

text:
               17.3.2012

               SK

               Úradný vestník Európskej únie

               C 80/18

         Uznesenie Všeobecného súdu z 20. januára 2012 — Groupe Partouche/Komisia
   (Vec T-315/10) (1)

   (Žaloba o neplatnosť - Koncentrácie - Rozhodnutie, ktorým sa koncentrácia vyhlasuje za zlučiteľnú so spoločným trhom - Článok 44 ods. 1 písm. c) Rokovacieho poriadku Všeobecného súdu - Neprípustnosť)
   2012/C 80/31
   Jazyk konania: francúzština

      Účastníci konania

      Žalobkyňa: Groupe Partouche (Paríž, Francúzsko) (v zastúpení: J.-J. Sebag, advokát)

      Žalovaná: Európska komisia (v zastúpení: A. Biolan, F. Ronkes Agerbeek a N. von Lingen, splnomocnení zástupcovia)

      Vedľajší účastník, ktorý v konaní podporuje žalovanú: La française des jeux (Boulogne-Billancourt, Francúzsko) a Groupe Lucien Barrière (Paríž, Francúzsko) (v zastúpení: D. Théophile a P. Mèle, advokáti)

      Predmet veci

   Návrh na zrušenie rozhodnutia Komisie K(2010) 3333 z 21. mája 2010, ktorým sa vyhlasuje koncentrácia podnikov, ktorej cieľom je získanie spoločnej kontroly spoločností Française des jeux a Groupe Lucien Barrière nad spoločnosťou Newco, za zlučiteľnú so spoločným trhom a Dohodou o európskom hospodárskom priestore (EHP) (vec COMP/M.5786 — Française des jeux/Groupe Lucien Barrière/JV)

      Výrok

               1.

               Žaloba sa zamieta.

               2.

               Groupe Partouche znáša svoje vlastné trovy konania a je povinná nahradiť trovy, ktoré vynaložili Európska komisia, Française des jeux a Groupe Lucien Barrière.

      (1)  Ú. v. EÚ C 274, 9.10.2010.


title: Vec C-458/08: Rozsudok Súdneho dvora (prvá komora) z  18. novembra 2010 — Európska komisia/Portugalská republika (Nesplnenie povinnosti členským štátom — Porušenie článku 49 ES — Odvetvie stavebníctva — Požiadavka povolenia na výkon činnosti v tomto odvetví — Odôvodnenie)

text:
               15.1.2011

               SK

               Úradný vestník Európskej únie

               C 13/2

         Rozsudok Súdneho dvora (prvá komora) z 18. novembra 2010 — Európska komisia/Portugalská republika
   (Vec C-458/08) (1)

   (Nesplnenie povinnosti členským štátom - Porušenie článku 49 ES - Odvetvie stavebníctva - Požiadavka povolenia na výkon činnosti v tomto odvetví - Odôvodnenie)
   2011/C 13/03
   Jazyk konania: portugalčina

      Účastníci konania

      Žalobkyňa: Európska komisia (v zastúpení: E. Traversa a P. Guerra e Andrade, splnomocnení zástupcovia)

      Žalovaná: Portugalská republika (v zastúpení: L. Inez Fernandes a F. Nunes dos Santos, splnomocnení zástupcovia)

      Vedľajší účastník, ktorý v konaní podporuje žalobkyňu: Poľská republika (v zastúpení: M. Dowgielewicz, splnomocnený zástupca)

      Predmet veci

   Nesplnenie povinnosti členským štátom — Porušenie článku 49 ES — Stavebné odvetvie — Požiadavka povolenia na výkon činnosti v tomto odvetví

      Výrok rozsudku

               1.

               Portugalská republika si tým, že od poskytovateľov stavebných služieb usadených v inom členskom štáte požaduje, aby spĺňali všetky podmienky, ktoré dotknutý vnútroštátny systém, a najmä zákonný dekrét č. 12/2004 z 9. januára 2004, ukladá na získanie povolenia na výkon činnosti v stavebnom odvetví v Portugalsku, a odmieta tak, aby boli náležite zohľadnené rovnocenné povinnosti, ktorým títo poskytovatelia podliehajú v členskom štáte usadenia, ako aj kontroly, ktoré boli v tejto súvislosti vykonané orgánmi uvedeného členského štátu, nesplnila povinnosti, ktoré jej vyplývajú z článku 49 ES.

               2.

               Portugalská republika je povinná nahradiť trovy konania.

               3.

               Poľská republika znáša svoje vlastné trovy konania.

      (1)  Ú. v. EÚ C 327, 20.12.2008.


title: Vec C-281/08 P: Odvolanie podané 27. júna 2008 : Landtag Schleswig-Holstein proti uzneseniu Súdu prvého stupňa (druhá komora) z  3. apríla 2008 vo veci T-236/06, Landtag Schleswig-Holstein/Komisia Európskych spoločenstiev

text:
               11.10.2008

               SK

               Úradný vestník Európskej únie

               C 260/5

         Odvolanie podané 27. júna 2008: Landtag Schleswig-Holstein proti uzneseniu Súdu prvého stupňa (druhá komora) z 3. apríla 2008 vo veci T-236/06, Landtag Schleswig-Holstein/Komisia Európskych spoločenstiev
   (Vec C-281/08 P)
   (2008/C 260/06)
   Jazyk konania: nemčina
   Účastníci konania

      Odvolateľ: Landtag Schleswig-Holstein (v zastúpení: S. Laskowski, Privatdozentin a J. Caspar, Professor)

      Ďalší účastník: Komisia Európskych spoločenstiev
   Návrhy odvolateľa

               —

               odvolateľ navrhuje vyhlásiť odvolanie za prípustné a dôvodné,

               —

               zrušiť uznesenie Súdu prvého stupňa z 3. apríla 2008,

               —

               vyhovieť návrhom žalobcu v prvostupňovom konaní a vyhlásiť žalobu vo veci T-236/06 za prípustnú a dôvodnú,

               —

               subsidiárne, vrátiť vec Súdu prvého stupňa, aby pripustil pôvodnú žalobu a pokračoval v doterajšom konaní,

               —

               rozhodnúť o trovách konania a zaviazať Komisiu na náhradu všetkých trov konania, ktoré vznikli v tomto konaní.

         Odvolacie dôvody a hlavné tvrdenia
   Súd prvého stupňa zamietol žalobu o neplatnosť podanú odvolateľom proti Komisii Európskych spoločenstiev ako neprípustnú z dôvodu, že odvolateľ nie je právnickou osobou v zmysle článku 230 štvrtého odseku ES. Žaloba o neplatnosť napádala rozhodnutia Komisie z 10. marca a 23. júna 2006, ktorými bol odvolateľovi zamietnutý prístup k dokumentu SEK/2005/0420 obsahujúcemu právnu analýzu návrhu rámcového rozhodnutia, prejednávaného Radou, týkajúceho sa uchovávania údajov na účely predchádzania, vyšetrovania, odhaľovania a stíhania trestných činov, vrátane terorizmu.
   Odvolateľ na podporu svojho opravného prostriedku proti napadnutému uzneseniu Súdu prvého stupňa uvádza dva odvolacie dôvody.
   Po prvé Súd prvého stupňa porušil zásadu týkajúcu sa práva byť vypočutý. Cieľom tejto zásady ako výrazu záruky spravodlivého súdneho konania a účinnej súdnej ochrany je zabrániť predovšetkým tomu, aby súdne rozhodnutie bolo prípadne ovplyvnené tvrdením, ktoré účastníci konania neprediskutovali. Tým sa má predísť „prekvapujúcemu“ rozhodnutiu. Na to, aby sa neprijal prekvapujúci rozsudok, súd mal poskytnúť odvolateľovi príležitosť na objasnenie.
   Po druhé Súd prvého stupňa porušil právo Spoločenstva tým, že nesprávne vyložil pojem „právnickej osoby“ podľa článku 230 štvrtého odseku ES a povahu právnickej osoby, ako aj tomu zodpovedajúcu procesnú spôsobilosť odvolateľa nesprávne zamietol.
   Súd prvého stupňa vychádzal z názoru, že Präsident des Landtags Schleswig-Holstein (predseda parlamentu krajiny Šlezvicko-Holštajnsko) v rámci svojich právomocí na zastupovanie pred súdom zastupuje „priamo spolkovú krajinu“ a nie odvolateľa, a preto odvolateľ nemá právnu spôsobilosť, a tým ani spôsobilosť konať pred súdmi Spoločenstva. Z toho možno vyvodiť, že Súd prvého stupňa by považoval žalobu za prípustnú v prípade, že by žaloba namiesto odvolateľa obsahovala označenie „Land Schleswig-Holstein“. Tento názor je nielen právne nesprávny, keďže nie je v súlade s ústavou krajiny Šlezvicko-Holštajnsko, ale z pohľadu odvolateľa predstavuje aj prekvapujúce rozhodnutie, s ktorým nemohol počítať. Právne nesprávne je uznesenie Súdu prvého stupňa po prvé preto, že neuznalo skutočnosť, že podľa ústavy krajiny Šlezvicko-Holštajnsko je Landtag „najvyšší orgán predstavujúci politickú vôľu volený ľudom“, a po druhé preto, že Súd prvého stupňa neuznal, že Präsident des Landtags zastupuje Landtag ako celok v týchto dotknutých ústavnoprávnych sporoch. Pojem „krajina“ sa v práve používa súhrnne a nešpecificky a môže sa vzťahovať – podľa kontextu právnej úpravy – tak na vládu, ako aj na parlament spolkovej krajiny.


title: Vec C-217/06: Žaloba podaná  12. mája 2006  – Komisia Európskych spoločenstiev/Talianska republika

text:
               29.7.2006

               SK

               Úradný vestník Európskej únie

               C 178/21

         Žaloba podaná 12. mája 2006 – Komisia Európskych spoločenstiev/Talianska republika
   (Vec C-217/06)
   (2006/C 178/33)
   Jazyk konania: taliančina
   Účastníci konania

      Žalobkyňa: Komisia Európskych spoločenstiev (v zastúpení: X. Lewis, splnomocnený zástupca, M. Mollica, advokát)

      Žalovaná: Talianska republika
   Návrhy žalobkyne

               —

               určiť, že Talianska republika si tým, že Comune di Stintino zadala priamo spoločnosti Maresar na základe zmluvy č. 7/91 z 2. októbra 1991 a neskorších dodatočných aktov práce, ktorých predmetom bola realizácia stavebných prác uvedených v uznesení č. 48 Consiglio comunale di Stintino zo 14. decembra 1989, a to „realizačnej koncepcie a uskutočnenia prác na účely technologického a štrukturálneho prispôsobenia, nového usporiadania a konečnej realizácie potrubí na prívod a odvod vody, cestnej siete, štruktúry a zariadení služieb obyvateľstvu, centier turistických osídlení mimo a na území obce, vrátane sanácie a odstránenia znečistenia pobrežia a samotných turistických centier“, bez vyhlásenia verejného obstarávania upraveného v smernici 71/305/EHS (1), a najmä bez uverejnenia akéhokoľvek oznámenia o vyhlásení verejného obstarávania v Úradnom vestníku Európskych spoločenstiev, nesplnila povinnosti, ktoré jej vyplývajú zo smernice Rady 71/305/EHS z 26. júla 1971 o koordinácii postupov verejného obstarávania prác [neoficiálny preklad], najmä z jej článkov 3 a 12,

               —

               zaviazať Taliansku republiku na náhradu trov konania.

         Žalobné dôvody a hlavné tvrdenia
   Komisia tvrdí, že zmluva z 2. októbra 1991 uzavretá medzi Comune di Stintino a spoločnosťou Maresar je verejnou zmluvou na práce v zmysle práva Spoločenstva. Uvedené práce, ktorých hodnota (približne 16 miliónov eur) významne prevyšuje hraničnú hodnotu uplatniteľnosti smernice v rozhodnom období, sa teda mali zadať v súlade s pravidlami tejto smernice.
   Pokiaľ ide o tvrdenia talianskych orgánov týkajúce sa odôvodnenia nesplnenia povinnosti Komisia pripomína, že podľa ustálenej judikatúry sa členský štát nemôže na účely odôvodnenia nesplnenia povinností vyplývajúcich z práva Spoločenstva odvolávať na vnútorné ťažkosti.

      (1)  Ú. v. ES L 185, s. 5.


title: Vec T-418/10: Rozsudok Všeobecného súdu z 15. júla 2015 – voestalpine a voestalpine Wire Rod Austria/Komisia („Hospodárska súťaž — Kartely — Európsky trh s predpínacou oceľou — Stanovenie cien, rozdelenie trhu a výmena citlivých obchodných informácií — Jediné, komplexné a nepretržité porušenie — Zmluva o zastúpení — Pripísanie porušujúceho správania zástupcu zastúpenému — Nevedomosť zastúpeného o porušujúcom správaní zástupcu — Účasť na zložke porušenia a vedomosť o spoločnom pláne — Usmernenia k metóde stanovovania výšky pokút z roku 2006 — Proporcionalita — Zásada individualizácie trestov a sankcií — Neobmedzená súdna právomoc“)

text:
               14.9.2015

               SK

               Úradný vestník Európskej únie

               C 302/37

         Rozsudok Všeobecného súdu z 15. júla 2015 – voestalpine a voestalpine Wire Rod Austria/Komisia
   (Vec T-418/10) (1)

   ((„Hospodárska súťaž - Kartely - Európsky trh s predpínacou oceľou - Stanovenie cien, rozdelenie trhu a výmena citlivých obchodných informácií - Jediné, komplexné a nepretržité porušenie - Zmluva o zastúpení - Pripísanie porušujúceho správania zástupcu zastúpenému - Nevedomosť zastúpeného o porušujúcom správaní zástupcu - Účasť na zložke porušenia a vedomosť o spoločnom pláne - Usmernenia k metóde stanovovania výšky pokút z roku 2006 - Proporcionalita - Zásada individualizácie trestov a sankcií - Neobmedzená súdna právomoc“))
   (2015/C 302/47)
   Jazyk konania: nemčina

      Účastníci konania

      Žalobkyne: voestalpine AG (Linz, Rakúsko) a voestalpine Wire Rod Austria GmbH, predtým voestalpine Austria Draht GmbH (Sankt Peter-Freienstein, Rakúsko) (v zastúpení: A. Ablasser-Neuhuber, G. Fussenegger, U. Denzel a M. Mayer, advokáti)

      Žalovaná: Európska komisia (v zastúpení: R. Sauer, V. Bottka, C. Hödlmayr, splnomocnení zástupcovia, za právnej pomoci R. Van der Hout, advokát)

      Predmet veci

   Návrh na zrušenie a zmenu rozhodnutia Komisie K(2010) 4387 v konečnom znení z 30. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/38.344 – Predpínacia oceľ), zmeneného a doplneného rozhodnutím Komisie K(2010) 6676 v konečnom znení z 30. septembra 2010 a rozhodnutím Komisie K(2011) 2269 v konečnom znení zo 4. apríla 2011

      Výrok rozsudku

               1.

               Článok 2 bod 5 rozhodnutia Komisie K(2010) 4387 v konečnom znení z 30. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/38.344 – Predpínacia oceľ), zmeneného a doplneného rozhodnutím Komisie K(2010) 6676 v konečnom znení z 30. septembra 2010 a rozhodnutím Komisie K(2011) 2269 v konečnom znení zo 4. apríla 2011, sa zrušuje.

               2.

               Výška pokuty uloženej spoločne a nerozdielne spoločnosti voestalpine AG a spoločnosti voestalpine Wire Rod Austria GmbH sa znižuje z 22 miliónov eur na 7,5 milióna eur.

               3.

               V zostávajúcej časti sa žaloba zamieta.

               4.

               Európska komisia znáša svoje vlastné trovy konania a je povinná nahradiť dve tretiny trov konania spoločnosti voestalpine a spoločnosti voestalpine Wire Rod Austria.

               5.

               Voestalpine a voestalpine Wire Rod Austria znášajú jednu tretinu svojich vlastných trov konania.

      (1)  Ú. v. EÚ C 301, 6.11.2010.


title: Spojené veci T-426/10 až T-429/10, T-438/12 až T-441/12: Rozsudok Všeobecného súdu z 2. júna 2016 – Moreda-Riviere Trefilerías a i./Komisia („Hospodárska súťaž — Kartely — Európsky trh s predpínacou oceľou — Určenie cien, rozdelenie trhu a výmena citlivých obchodných informácií — Rozhodnutie, ktorým sa konštatuje porušenie článku 101 ZFEÚ — Hospodárska jednotka — Priama účasť na porušení — Odvodená zodpovednosť materských spoločností — Nástupníctvo podnikov — Komplexné porušenie — Jediné a pokračujúce porušenie — Usmernenia k metóde stanovovania výšky pokút z roku 2006 — Zásady zákazu retroaktivity a zákonnosti trestov — Poľahčujúce okolnosti — Platobná schopnosť — Právo na obhajobu — Povinnosť odôvodenia — Návrh na opätovné posúdenie — Absencia meniacich sa skutkových okolností — List o zamietnutí — Neprípustnosť“)

text:
               18.7.2016

               SK

               Úradný vestník Európskej únie

               C 260/38

         Rozsudok Všeobecného súdu z 2. júna 2016 – Moreda-Riviere Trefilerías a i./Komisia
   (Spojené veci T-426/10 až T-429/10, T-438/12 až T-441/12) (1)

   ((„Hospodárska súťaž - Kartely - Európsky trh s predpínacou oceľou - Určenie cien, rozdelenie trhu a výmena citlivých obchodných informácií - Rozhodnutie, ktorým sa konštatuje porušenie článku 101 ZFEÚ - Hospodárska jednotka - Priama účasť na porušení - Odvodená zodpovednosť materských spoločností - Nástupníctvo podnikov - Komplexné porušenie - Jediné a pokračujúce porušenie - Usmernenia k metóde stanovovania výšky pokút z roku 2006 - Zásady zákazu retroaktivity a zákonnosti trestov - Poľahčujúce okolnosti - Platobná schopnosť - Právo na obhajobu - Povinnosť odôvodenia - Návrh na opätovné posúdenie - Absencia meniacich sa skutkových okolností - List o zamietnutí - Neprípustnosť“))
   (2016/C 260/47)
   Jazyk konania: španielčina

      Účastníci konania

      Žalobkyne: Moreda-Riviere Trefilerías, SA (Gijón, Španielsko) (veci T-426/10 a T-440/12), Trefilerías Quijano, SA (Los Corrales de Buelna, Španielsko) (veci T-427/10 a T-439/12), Trenzas y Cables de Acero PSC, SL (Santander, Španielsko) (veci T-428/10 a T-441/12) a Global Steel Wire, SA (Cerdanyola del Vallés, Španielsko) (veci T-429/10 a T-438/12) (v zastúpení: vo veciach T-426/10 až T-429/10, F. González Díaz a A. Tresandi Blanco a vo veciach T-438/12 až T-441/12, pôvodne F. González Díaz a P. Herrero Prieto, neskôr F. González Díaz a A. Tresandi Blanco, advokáti)

      Žalovaná: Európska komisia (v zastúpení: vo veciach T-426/10, T-427/10, T-429/10, T-438/12 až T-441/12, V. Bottka, F. Castillo de la Torre a C. Urraca Caviedes, splnomocnení zástupcovia, za právnej pomoci L. Ortiz Blanco a A. Lamadrid de Pablo, advokáti a vo veci T-428/10, V. Bottka a F. Castillo de la Torre, za právnej pomoci L. Ortiz Blanco a A. Lamadrid de Pablo)

      Predmet veci

   Návrh na zrušenie rozhodnutia Komisie K(2010) 4387 v konečnom znení z 30. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/38.344 – Predpínacia oceľ), zmeneného a doplneného rozhodnutím Komisie K(2010) 6676 v konečnom znení z 30. septembra 2010 a rozhodnutím Komisie K(2011) 2269 v konečnom znení zo 4. apríla 2011, ako aj návrh na zrušenie listu generálneho riaditeľa Generálneho riaditeľstva Komisie pre hospodársku súťaž z 25. júla 2012

      Výrok rozsudku

               1.

               Žaloby sa zamietajú.

               2.

               Moreda-Riviere Trefilerías, SA, Trefilerías Quijano, SA, Trenzas y Cables de Acero PSC, SL, a Global Steel Wire, SA, sú povinné nahradiť trovy konania.

      (1)  Ú. v. EÚ C 317, 20.11.2010.


title: Vec T-623/11: Rozsudok Všeobecného súdu z  9. apríla 2014 – Pico Food/ÚHVT – Sobieraj (MILANÓWEK CREAM FUDGE) ( „Ochranná známka Spoločenstva — Námietkové konanie — Prihláška ochrannej známky Spoločenstva MILANÓWEK CREAM FUDGE — Skoršie národné obrazové ochranné známky zobrazujúce kravu Original Sahne Muh-Muhs HANDGESCHNITTEN HANDGEWICKELT a SAHNE TOFFEE LUXURY CREAM FUDGE — Relatívny dôvod zamietnutia — Neexistencia pravdepodobnosti zámeny — Článok 8 ods. 1 písm. b) a článok 76 ods. 1 nariadenia (ES) č. 207/2009“ )

text:
               10.6.2014

               SK

               Úradný vestník Európskej únie

               C 175/35

         Rozsudok Všeobecného súdu z 9. apríla 2014 – Pico Food/ÚHVT – Sobieraj (MILANÓWEK CREAM FUDGE)
   (Vec T-623/11) (1)

   ((„Ochranná známka Spoločenstva - Námietkové konanie - Prihláška ochrannej známky Spoločenstva MILANÓWEK CREAM FUDGE - Skoršie národné obrazové ochranné známky zobrazujúce kravu Original Sahne Muh-Muhs HANDGESCHNITTEN HANDGEWICKELT a SAHNE TOFFEE LUXURY CREAM FUDGE - Relatívny dôvod zamietnutia - Neexistencia pravdepodobnosti zámeny - Článok 8 ods. 1 písm. b) a článok 76 ods. 1 nariadenia (ES) č. 207/2009“))
   2014/C 175/46
   Jazyk konania: angličtina

      Účastníci konania

      Žalobkyňa: Pico Food GmbH (Tamm, Nemecko) (v zastúpení: M. Douglas, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: M. Vuijst a P. Geroulakos, splnomocnení zástupcovia)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Bogumił Sobieraj (Milanówek, Poľsko) (v zastúpení: O. Bischof, advokát)

      Predmet veci

   Žaloba podaná proti rozhodnutiu prvého odvolacieho senátu ÚHVT z 8. septembra 2011 (vec R 553/2001-1) týkajúcemu sa námietkového konania medzi spoločnosťou Pico Food GmbH a Bogumiłom Sobierajom

      Výrok rozsudku

               1.

               Žaloba sa zamieta.

               2.

               Pico Food GmbH je povinná nahradiť trovy konania.

      (1)  Ú. v. EÚ C 32, 4.2.2012.


title: Vec F-78/06: Žaloba podaná 20. júla 2006 – Suhadolnik/Súdny dvor Európskych spoločenstiev

text:
               30.9.2006

               SK

               Úradný vestník Európskej únie

               C 237/17

         Žaloba podaná 20. júla 2006 – Suhadolnik/Súdny dvor Európskych spoločenstiev
   (Vec F-78/06)
   (2006/C 237/29)
   Jazyk konania: francúzština
   Účastníci konania

      Žalobkyňa: Simona Suhadolnik (Howald, Luxembursko) (v zastúpení: S. Rodrigues, A. Jaume a C. Bernard-Glanz, advokáti)

      Žalovaný: Súdny dvor Európskych spoločenstiev
   Návrhy žalobkyne

               —

               zrušiť rozhodnutie menovacieho orgánu Súdneho dvora, ktorým sa zamieta sťažnosť žalobkyne,

               —

               zrušiť rozhodnutie o vymenovaní do stálej služby z 22. júla 2005 v rozsahu, v akom stanovuje zaradenie žalobkyne do platovej triedy uplatnením článku 12 ods. 3 prílohy XIII služobného poriadku a platového stupňa podľa poslednej verzie článku 32 služobného poriadku,

               —

               pristúpiť k preradeniu žalobkyne do platovej triedy C*3, alebo aspoň do platovej triedy C*2, ako aj do platového stupňa, ktorý zodpovedá jej vzdelaniu a odbornej praxi, ktorý by jej bol priznaný, ak by bola vymenovaná pred 1. májom 2004, a to so spätnou účinnosťou odo dňa vzniku služobného pomeru,

               —

               zaviazať žalovaného na náhradu škody, ktorú utrpela žalobkyňa (úroky z omeškania, ujma na služobnom postupe, práva na dôchodok atď.),

               —

               zaviazať žalovanú na platbu úrokov z omeškania od času, kedy bude prijaté rozhodnutie,

               —

               zaviazať žalovaného na náhradu trov konania.

         Žalobné dôvody a hlavné tvrdenia
   Rozhodnutím menovacieho orgánu z 22. júla 2005 bola žalobkyňa, úspešná kandidátka všeobecného výberového konania EPSO/C/9/03 za účelom vytvorenia zoznamu úspešných uchádzačov stenotypistov (C5/C4) cyperskej, českej, estónskej, maďarskej, litovskej, lotyšskej, maltézskej, poľskej, slovinskej a slovenskej štátnej príslušnosti, (1) vymenovaná za úradníka Európskych spoločenstiev v stálej službe a zaradená do platovej triedy C*1, platového stupňa 1.
   Vo svojej žalobe žalobkyňa namieta zaradenie do platovej triedy, ktoré jej bolo udelené a spochybňuje na jednej strane článok 12 ods. 3 prílohy XIII služobného poriadku, na ktorom menovací orgán založil svoje rozhodnutie s cieľom stanoviť jej zaradenie do platovej triedy, a na druhej strane poslednú verziu článku 32 služobného poriadku, na ktorom menovací orgán založil svoje rozhodnutie s cieľom stanoviť jej zaradenie do platového stupňa.
   Pokiaľ ide o zaradenie do platovej triedy, žalobkyňa sa dovoláva hlavne toho, že článok 12 ods. 3 prílohy XIII služobného poriadku, ktorý upravuje postavenie úradníkov zapísaných na zoznamoch úspešných kandidátov, sa neuplatňuje na úspešných kandidátov výberových konaní, keďže ich nemožno považovať za úradníkov.
   Subsidiárne žalobkyňa uvádza námietku nezákonnosti článku 12 ods. 3 prílohy XIII služobného poriadku najmä z dôvodu, že toto ustanovenie porušuje: i) zásadu zákazu diskriminácie, ii) zásadu voľného pohybu pracovníkov, iii) zásady ochrany legitímnej dôvery a právnej istoty, iv) zásadu primeranosti, v) zásadu riadnej správy a povinnosti starostlivosti, vi) článok 31 služobného poriadku, vii) článok 10 služobného poriadku.
   Pokiaľ ide o zaradenie do platového stupňa, žalobkyňa sa domnieva, že menovací orgán porušil zásadu ochrany legitímnej dôvery, na základe ktorej mala prospech zo započítania v platovom stupni z dôvodu odbornej praxe pri uplatnení verzie článku 32 služobného poriadku uplatňovanej pred 1. májom 2004.

      (1)  Ú. v. EÚ C 120 z 22.5.2003, s. 30.